Eλλάδα_Κύπρος: Πρ.ΔΗΚΟ: H Kύπρος κοιμήθηκε σκλάβα και ξύπνησε ελεύθερη\nΠρ.ΔΗΚΟ: H Kύπρος κοιμήθηκε σκλάβα και ξύπνησε ελεύθερη\nΘέλουμε και μας αξίζει μια λύση, που θα φέρει επιτέλους την ειρήνη, την ασφάλεια και θα διασφαλίζει την ευημερία και την προοπτική ενός καλύτερου και ελπιδοφόρου μέλλοντος. Ψυχικά αδούλωτοι και αλύγιστοι θα πορευθούμε το δρόμο της δικαίωσης, προς την Ελευθερία, τη Δημοκρατία και τη Δικαιοσύνη, ανέφερε μεταξύ άλλων στον πανηγυρικό της ημέρας, ο Πρόεδρος του ΔΗΚΟ, Νικόλας Παπαδόπουλος.\nΑπό εμάς εξαρτάται, πρόσθεσε, να μην υποτιμήσουμε τα δίκαιά μας, αλλά ως Έλληνες που επιβίωσαν άφθαρτοι μέσα στους αιώνες, να οικοδομήσουμε το τείχος της πολιτικής μας θέλησης και αντίστασης, για να προασπίσουμε με σθένος, συνέπεια και, κυρίως, διεκδικητικότητα, όσα μας κληροδότησαν γενιές προγόνων, όσα μας κληροδότησαν οι ακατάβλητοι αγωνιστές του 1955, με εντολή, όχι να τα συρρικνώσουμε, αλλά να παραδώσουμε τη γη που μας γέννησε, ελεύθερη κι’ ακέραιη στους μεταγενέστερους.\n"Η 1η του Απρίλη του 1955, είναι μια μέρα μοναδική. Μια ιστορική στιγμή που σημάδεψε τον Ελληνισμό και έγινε σημείο αναφοράς και παραδειγματισμού στις επόμενες γενιές. Καθένας από εμάς κρατά στα χέρια του τη ζωή του και το θάνατό του· την επιβίωση της γης του ή το χαμό της. Ας αναλάβουμε λοιπόν τη δέσμευση να επιζήσουμε σ’ αυτήν τη γη. Αν όχι για τίποτε άλλο, γιατί στα σπλάχνα της αναπαύονται γονιοί και πρόγονοί μας, ήρωες και μάρτυρες, που έδωσαν τη ζωή τους για την ελευθερία".\n- See more at: http://www.sigmalive.com/news/politics/320831/prdiko-h-kypros-koimithike-sklava-kai-ksypnise-eleftheri#sthash.ZaH0XeV6.qDLv2o6j.dpuf\nΟ πανηγυρικός της 1ης Απριλίου\nΣαν χθες το βράδυ, πριν από 61 χρόνια, η Κύπρος κοιμήθηκε σκλάβα. Κι’ όταν γύρισε η μέρα και ξημέρωσε η 1η τ` Απρίλη, γίνηκε «αντρειωμένη δράκαινα» και βροντοφώναξε σ’ όλο τον κόσμο, πως είναι «σκλάβα ασκλάβωτη», καθώς της το ευχήθηκε ο ποιητής Βασίλης Μιχαηλίδης.\nΚαι τότε συναντήθηκε με την Ιστορία.\nΆρχιζε η ανεπανάληπτη εποχή της ΕΟΚΑ.\nΈνας μικρός, αδύναμος και απόλεμος λαός, έπαιρνε στα χέρια του την εθνική του μοίρα και άρχιζε τον τιτάνιο απελευθερωτικό αγώνα για εθνική αποκατάσταση, εναντίον ενός πανίσχυρου αντιπάλου.\nΑμηχανία πιθανόν να δημιουργεί στον ξένο μελετητή, το γεγονός ότι ένα λαός άκαπνος και απόλεμος ξεσηκώθηκε ένοπλα εναντίον μιας πανίσχυρης αυτοκρατορίας.\nΠοια θεία τρέλα ώθησε ένα φιλήσυχο, εργατικό λαό να παρατήσει τις ασχολίες του και να αποδυθεί σε ένα τιτάνιο και άνισο αγώνα, να βγει στα βουνά και να πολεμά σαν ψυχωμένος στρατιώτης;\nΑλήθεια, τι ήταν κείνο που εμψύχωσε ένα σκλαβωμένο λαό και τον έκανε να επαναστατήσει;\nΉταν, πρώτα απ’ όλα, τα κληρονομικά κατάλοιπα της ελληνικής του καταγωγής, η συνέχεια της ψυχής των προγόνων που κουβαλούσε μέσα του.\nΉταν όλες εκείνες οι αδάμαστες γενιές που αντιστάθηκαν σε όσους επιβουλεύονταν την εθνική του συνείδηση και κατόρθωσαν μέσα από το σκότος αιώνων δουλείας, να διατηρήσουν αλώβητο το εθνικό φρόνημα και τις εθνικές παραδόσεις.\nΉταν ακόμη οι ταπεινοί παπάδες και δάσκαλοι, που διατήρησαν ζωντανή τη φλόγα στις ελληνικές ψυχές του υπόδουλου Κυπριακού Ελληνισμού και μεταλαμπάδευσαν το ηθικό χρέος και τις ηθικές παρακαταθήκες στις γόνιμες Ελληνικές γενιές της Κύπρου.\nΉταν ολόκληρος ο Κυπριακός Ελληνισμός, που με πίστη ακλόνητη στον δίκαιο αγώνα του, όρθωσε το ανάστημά του στον πανίσχυρο δυνάστη, χωρίς να χάσει ούτε για μια στιγμή την πίστη και την αυτοπεποίθησή του.\nΉταν η δίψα για ελευθερία, η δύναμη της θέλησης να επιτύχει το σκοπό του.\nΉταν η βαριά ευθύνη της μεγάλης ιστορικής εθνικής παράδοσης και κληρονομιάς. Αλλά, πάνω απ’ όλα, ήταν η ψυχή του λαού μας.\nΟ αγώνας της ΕΟΚΑ του ’55-’59 ήταν αγώνας ψυχής - αυτής της δύναμης της μυστικής, της ακατάβλητης του ανθρώπου, της αδάμαστης από τη βία· που υπαγορεύει τον κανόνα της αρετής, που εμπνέει και παρηγορεί, που δημιουργεί πράξεις τόλμης και αυτοθυσίας, για τις οποίες λέμε πως είναι αδύναμο το κορμί.\nΠου παίρνει απλοϊκούς ανθρώπους της γης και της θάλασσας, του καθημερινού ιδρώτα, του μεροκάματου, και τους κάνει ήρωες αθάνατους που λαμποκοπούν μέσα στις σελίδες της Ιστορίας.\nΟι ηρωικοί νεκροί του αγώνα της Κύπρου για ελευθερία, ζουν και θα ζουν στην Ιστορία και την Παράδοση.\nΖουν και θα ζουν στην περιοχή του θρύλου και του οράματος.\nΗ 1η του Απρίλη του 1955 είναι μια μέρα τόσο σημαδιακή για τον Ελληνισμό της Κύπρου, που δεν ξεχνιέται· ούτε συνηθίζεται. Γιατί είναι μέσα μας.\nΤαυτισμένη μαζί μας, με τη ζωή μας, με την Ιστορία μας και τα οράματά μας, με τους καημούς και τις ελπίδες μας.\nΚαι δεν ξεγράφεται. Γιατί η εθνική μνήμη που φωτίζει το παρελθόν λειτουργώντας ακοίμητη μέσα μας, την συντηρεί άφθαρτη και γνήσια.\nΓια να ξεγραφτεί, θα πρέπει πρώτα να ξεγράψουμε τον εαυτό μας. Κι αυτό δεν μπορούμε να το κάνουμε. Δεν μπορούμε οι ίδιοι να προδώσουμε και να προδοθούμε.\nΜπορούμε μόνο να αγωνιστούμε και να διεκδικούμε το δίκαιο μας. Το χρωστούμε στους νεκρούς ήρωες και μάρτυρες του απελευθερωτικού μας αγώνα.\nΓια την εποχή της ΕΟΚΑ έχουν γραφτεί και ειπωθεί πολλά. Από γνωρίζοντες και από μη γνωρίζοντες. Από μελετημένους και από αμελέτητους. Άλλοτε εγκωμιαστικά και άλλοτε μικρόψυχα και απαξιωτικά.\nΚάποτε με ειλικρίνεια και απλότητα και κάποτε με υστερόβουλο υπολογισμό και ιδιοτελή σκέψη.\nΑνεξάρτητα απ’ όσα λέγονται και γράφονται, είναι βέβαιο πως στη συλλογική μνήμη, ο αγώνας της ΕΟΚΑ θα παραμείνει ένα έπος καταξίωσης του Κυπριακού Ελληνισμού και σημείο αναφοράς στις μελλοντικές γενιές.\nΊσως το κράτος που δημιουργήθηκε με τις Συμφωνίες Ζυρίχης Λονδίνου, να μην ήταν η πλήρης επιβράβευση των αγώνων του λαού μας.\nΌμως, το κατόρθωμα δεν ήταν μικρό. Ύστερα από αιώνες υποταγής και υποτέλειας, οι Κύπριοι απετίνασσαν τον αποικιακό ζυγό, εγκαθίδρυαν την Κυπριακή Δημοκρατία, το δικό τους κράτος, παίρνοντας κάτω από τις πιο αντίξοες συνθήκες, το μέλλον στα χέρια τους.\nΔυστυχώς, η πορεία της Κυπριακής Δημοκρατίας δεν υπήρξε ομαλή και απρόσκοπτη – αφού ανταρσία, εσωτερικές φιλοδοξίες, γαμψώνυχες συνωμοσίες, δράσεις παραφρόνων, πραξικόπημα και εισβολές, σημάδεψαν την πορεία της.\nΌμως επέζησε! Επέζησε και ορθώθηκε ως τείχος απροσμάχητο έναντι των εκάστοτε επιβουλών κατά του Κυπριακού Ελληνισμού.\nΣήμερα, αυτό το τείχος, η Κυπριακή Δημοκρατία, κινδυνεύει με κατάρρευση και μάλιστα δια συμφωνίας.\nΗ θέση των Τούρκων με τις δημόσιες τοποθετήσεις τους φανερώνουν ότι επιδίωξή τους είναι η διάλυση της Κυπριακής Δημοκρατίας και η μετεξέλιξη δύο οντοτήτων, της Κυπριακής Δημοκρατίας και του ψευδοκράτους, σε δύο χωριστά συνιστώντα, ιδρυτικά κρατίδια, του κρατικού μορφώματος το οποίο θα προκύψει από τη συμφωνία για διευθέτηση του Κυπριακού.\nΡητά και ανερυθρίαστα, με πράξεις και διακηρύξεις τους, καθημερινά μας υποδεικνύουν ότι στοχεύουν στην κατάργηση της Κυπριακής Δημοκρατίας και την μετατροπή της Κύπρου, σε προτεκτοράτο της Τουρκίας.\nΚαι μας καλούν να αποδεχθούμε αυτά τα τετελεσμένα, γιατί μας λένε σαράντα χρόνια είναι πολλά. Καιρός να παραδοθούμε.\nΌμως, εμείς τους απαντούμε. Δεν υπάρχουν τετελεσμένα. Υπάρχει μόνο η Ιστορία.\nΚοιτάζοντας 3000 χρόνια πίσω, μπορούμε να δούμε με εμπιστοσύνη μπροστά. Δεν επιβιώσαμε 3000 χρόνια σ’ αυτά τα χώματα, στο σταυροδρόμι ληστών, εμπόρων, κατακτητών, αρπάγων, επειδή είχαμε την τύχη με το μέρος μας.\nΤην τύχη την πήραμε εμείς στα χέρια μας από γενιά σε γενιά, επιβιώσαμε με την πίστη, τη θέληση και την αγωνιστικότητα μας.\nΓι’ αυτό το έπος του ’55-’59 θα παραμείνει πάντα ένας υπέροχος ύμνος στην ελευθερία.\nΈνας δοξαστικός ύμνος των πνευματικών και ψυχικών δυνάμεων του Κυπριακού Ελληνισμού.\nΑυτό το αθάνατο έπος γράφτηκε με το πύρωμα της καρδιάς του λαού μας και υπογράφτηκε με το αίμα των ηρώων και μαρτύρων μας, που θα ενοικούν παντοτινά στη σκέψη μας, στη μνήμη μας, στην καρδιά μας.\nΓια 41 ολόκληρα χρόνια βιώνουμε την οδύνη μιας εθνικής τραγωδίας και μιας βασανιστικής αγωνίας για το μέλλον του λαού και του τόπου μας.\nΕξήντα ένα χρόνια από τον πρόλογο του ηρωικού έπους του ’55-’59 και 4 δεκαετίες από την αφετηρία του φοβερού δράματός μας, αγωνιζόμαστε ακόμη για τα στοιχειώδη ανθρώπινα δικαιώματα, για τα φυσικά αυτονόητα δίκαια.\nΑγωνιζόμαστε ως λαός να διασφαλίσουμε όσα για τους άλλους λαούς θεωρούνται αναφαίρετα κεκτημένα.\nΑγωνιζόμαστε για την ελευθερία και την επιβίωσή μας σε αυτήν τη γη της Ιστορίας και των προγόνων μας.\nΣε αυτήν την μικρή πατρίδα, που ούτε η στενή λωρίδα της ιερής μας γης, ούτε οι πλατιοί ορίζοντες της εθνικής μας συνείδησης, επιτρέπουν σχέδια για διχοτόμηση, συρρίκνωση ή αφελληνισμό της.\nΓνωρίζουμε ότι η λύση του Κυπριακού δεν μπορεί παρά να είναι προϊόν συμβιβασμού και συμφωνίας.\nΚανένας όμως συμβιβασμός και καμιά συμφωνία δεν μπορεί να προσβάλλει, να περιφρονεί ή να μειώνει πανανθρώπινες αξίες και αρχές.\nΔεν μπορεί μια συμφωνία να θεωρηθεί ότι φέρνει τη λύση του Κυπριακού, αν δεν αποκαθιστά, πρώτα απ’ όλα, την ελευθερία της Κύπρου.\nΑν δεν προβλέπει για ένα πραγματικά ανεξάρτητο και κυρίαρχο κράτος, που να βασίζεται στη λαϊκή κυριαρχία και στη δημοκρατία, που να αποκαθιστά και να διασφαλίζει αποτελεσματικά το σεβασμό της αξιοπρέπειας και των ανθρωπίνων δικαιωμάτων όλων των Κυπρίων.\nΗ εμμονή μας σε τέτοια λύση, δεν μπορεί να θεωρείται ούτε υπερβολική απαίτηση, ούτε ακραία επιδίωξη, ούτε απροθυμία για λύση.\nΘέλουμε και μας αξίζει λύση, που πραγματικά να επανενώνει τη χώρα μας και θα προστατεύει τις θεμελιώδεις ελευθερίες και τα ανθρώπινα δικαιώματα ολόκληρου του λαού.\nΘέλουμε και μας αξίζει μια λύση, που θα φέρει επιτέλους την ειρήνη, την ασφάλεια και θα διασφαλίζει την ευημερία και την προοπτική ενός καλύτερου και ελπιδοφόρου μέλλοντος.\nΨυχικά αδούλωτοι και αλύγιστοι θα πορευθούμε το δρόμο της δικαίωσης, προς την Ελευθερία, τη Δημοκρατία και τη Δικαιοσύνη.\nΑπό εμάς εξαρτάται να μην υποτιμήσουμε τα δίκαιά μας, αλλά ως Έλληνες που επιβίωσαν άφθαρτοι μέσα στους αιώνες, να οικοδομήσουμε το τείχος της πολιτικής μας θέλησης και αντίστασης, για να προασπίσουμε με σθένος, συνέπεια και, κυρίως, διεκδικητικότητα, όσα μας κληροδότησαν γενιές προγόνων, όσα μας κληροδότησαν οι ακατάβλητοι αγωνιστές του 1955, με εντολή, όχι να τα συρρικνώσουμε, αλλά να παραδώσουμε τη γη που μας γέννησε, ελεύθερη κι’ ακέραιη στους μεταγενέστερους.\nΗ 1η του Απρίλη του 1955, είναι μια μέρα μοναδική. Μια ιστορική στιγμή που σημάδεψε τον Ελληνισμό και έγινε σημείο αναφοράς και παραδειγματισμού στις επόμενες γενιές.\nΚαθένας από εμάς κρατά στα χέρια του τη ζωή του και το θάνατό του· την επιβίωση της γης του ή το χαμό της.\nΑς αναλάβουμε λοιπόν τη δέσμευση να επιζήσουμε σ’ αυτήν τη γη.\nΑν όχι για τίποτε άλλο, γιατί στα σπλάχνα της αναπαύονται γονιοί και πρόγονοί μας, ήρωες και μάρτυρες, που έδωσαν τη ζωή τους για την ελευθερία.\nΑναρτήθηκε από Greece Cyprus στις 4/01/2016 03:54:00 μ.μ.


Δ.ΙΕΚ ΒΟΗΘΩΝ ΝΟΣΗΛΕΥΤΩΝ\nΣκοπός της Σχολής είναι να προετοιμάζει στο πλαίσιο της θεωρητικής και πρακτικής Εκπαίδευσης Νοσηλευτικό προσωπικό μέσης βαθμίδας (Βοηθοί Νοσηλευτών) ικανό να παρέχει νοσηλευτικές φροντίδες στους χώρους άσκησης του νοσηλευτικού επαγγέλματος.\nΗ Φοίτηση είναι Δωρεάν και υποχρεωτική, διαρκεί πέντε (5) εξάμηνα: τέσσερα (4) εξάμηνα θεωρητικής και εργαστηριακής κατάρτισης συνολικής διάρκειας 1.200 διδακτικών ωρών ειδικότητας και ένα (1) εξάμηνο Πρακτικής άσκησης συνολικής διάρκειας 960 ωρών. Το ωράριο είναι πρωινό.\nΟι απόφοιτοι της ειδικότητας ««Βοηθός Νοσηλευτικής Γενικής Νοσηλείας» μετά την επιτυχή ολοκλήρωση της κατάρτισής τους στο Ι.Ε.Κ. λαμβάνουν Βεβαίωση Επαγγελματικής Κατάρτισης (Β.Ε.Κ.) και μετά την επιτυχή συμμετοχή τους στις εξετάσεις πιστοποίησης αρχικής επαγγελματικής κατάρτισης που διενεργεί ο Ε.Ο.Π.Π.Ε.Π. λαμβάνουν Δίπλωμα Επαγγελματικής Ειδικότητας Εκπαίδευσης και Κατάρτισης επιπέδου 5. Οι απόφοιτοι των ΙΕΚ οι οποίοι πέτυχαν στις εξετάσεις πιστοποίησης αρχικής επαγγελματικής κατάρτισης που διενεργεί ο Ε.Ο.Π.Π.Ε.Π. μέχρι την έκδοση του διπλώματος λαμβάνουν Βεβαίωση Πιστοποίησης Επαγγελματικής.\nΠροϋπόθεση εγγραφής των ενδιαφερομένων στην ειδικότητα ««Βοηθός Νοσηλευτικής Γενικής Νοσηλείας» είναι να είναι κάτοχοι απολυτηρίων τίτλων, δομών της μη υποχρεωτικής δευτεροβάθμιας εκπαίδευσης, ως ακολούθως : Γενικό Λύκειο (ΓΕΛ), Τεχνικό Επαγγελματικό Λύκειο (ΤΕΛ), Ενιαίο Πολυκλαδικό Λύκειο (ΕΠΛ), Τεχνικό Επαγγελματικό Εκπαιδευτήριο (ΤΕΕ) Β' Κύκλου σπουδών, Επαγγελματικό Λύκειο (ΕΠΑΛ), ανεξαρτήτως ορίου ηλικίας. Οι γενικές προϋποθέσεις εγγραφής στα ΙΕΚ ρυθμίζονται στην αριθμ. Κ5/160259 Απόφαση «Κανονισμός Λειτουργίας Ινστιτούτων Επαγγελματικής Κατάρτισης (Ι.Ε.Κ.) που υπάγονται στη Γενική Γραμματεία Επαγγελματικής Εκπαίδευσης, Κατάρτισης, Διά Βίου Μάθησης και Νεολαίας (Γ.Γ.Ε.Ε.Κ.Δ.Β.Μ.&Ν.) του Υπουργείου Παιδείας και Θρησκευμάτων» ΦΕΚ 5837/Β/15-12-21\nΣτην ειδικότητα «Βοηθός Νοσηλευτικής Γενικής Νοσηλείας» δικαιούνται να εγγραφούν στο Γ΄ εξάμηνο κατάρτισης (ως κατάταξη) απόφοιτοι ΤΕΕ Β΄ΚΥΚΛΟΥ, ΕΠΑΛ ΤΕΛ Βοηθών Νοσοκόμων\nΕπίσης στην ειδικότητα «Βοηθός Νοσηλευτικής Γενικής Νοσηλείας» δικαιούνται να εγγραφούν στο Γ΄ εξάμηνο κατάρτισης (ως κατάταξη).\n• απόφοιτοι ΙΕΚ-κάτοχοι Βεβαίωσης Επαγγελματικής Κατάρτισης καθώς και\n• σπουδαστές οι οποίοι έχουν κατοχυρώσει τα Α΄ και Β΄ εξάμηνα κατάρτισης\n• των εξής ειδικοτήτων:\nΝΕΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ ΔΙΕΚ


Πρόκειται για ένα «ρωσοφοβικό flashmob», είναι ο τίτλος της Ιζβέστια, όπου flashmob είναι η ξαφνική συγκέντρωση κόσμου σ' ένα σημείο, συνήθως με ραντεβού που ορίζεται στο Ίντερνετ.\n«Αυτό δεν είναι το τέλος της κλιμάκωσης, είναι σαφές ότι θα επιδεινωθεί, περιμένουμε ακόμη πιο αυστηρά μέτρα απ' ό,τι πριν, οικονομικές κυρώσεις εναντίον της Ρωσίας», προειδοποιεί.\nΣύμφωνα με την εφημερίδα Κομερσάντ, αυτά «τα μέτρα χωρίς προηγούμενο αυστηρότητας (...) δεν είναι παρά μια νέα επιδέινωση των σχέσεων ανάμεσα στη Ρωσία και τους Δυτικούς».\n«Όσο περισσότερο κακή είναι η σχέση ανάμεσα στη Ρωσία και τη Δύση, τόσο καλύτερα είναι ο πρόεδρος» Βλαντίμιρ Πούτιν, διαβεβαιώνει η Ηχώ της Μόσχας. «Αν βρίσκεσαι μέσα σε μια πολιορκημένη ακρόπολη, οφείλεις να προκαλείς διαρκώς επιθέσεις (...) διαφορετικά η νομιμότητά σου έχει χαθεί».\nΗ Μόσχα κατήγγειλε αμέσως μια «προκλητική κίνηση» και υποσχέθηκε να απαντήσει με τη σειρά της. «Η Ρωσία ουδέποτε είχε και δεν έχει καμιά σχέση μ' αυτή την υπόθεση», επανέλαβε το Κρεμλίνο.in.gr


RT: Προειδοποίηση Ερντογάν προς τους Κούρδους της Συρίας\nΗ Τουρκία θα κάνει «ό,τι είναι αναγκαίο» για να αποτρέψει τους Κούρδους αντάρτες της Συρίας που έχουν συμμαχήσει με τις Ηνωμένες Πολιτείες να κηρύξουν αυτονομία στην κωμόπολη Τελ Αμπιάντ κοντά στα τουρκικά σύνορα, δήλωσε την Τετάρτη ο Τούρκος πρόεδρος Ρετζέπ Ταγίπ Ερντογάν.\nΩς μέλος του ΝΑΤΟ, η Τουρκία αποτελεί μέλος της συμμαχίας υπό την ηγεσία των Ηνωμένων Πολιτειών που πολεμά το Ισλαμικό Χαλιφάτο στη Συρία. Ωστόσο, η Άγκυρα βλέπει την πρόοδο των αυτονομιστών Κούρδων, υπό το Κόμμα Δημοκρατικής Ένωσης (PYD), ως απειλή για την εθνική της ασφάλεια, φοβούμενη ότι θα μπορέσουν να υποθάλψουν τον αυτονομισμό των Κούρδων μέσα στο δικό της έδαφος.\nΠρόσφατα, τουρκικά μαχητικά αεροσκάφη χτύπησαν δύο φορές στόχους των Σύρων Κούρδων, αφότου αψήφησαν την Άγκυρα και πέρασαν δυτικά του Ευφράτη ποταμού.\n«Αυτό ήταν προειδοποίηση. Συνετιστείτε. Αν προσπαθήσετε να το κάνετε αυτό αλλού -η Τουρκία δεν χρειάζεται κανενός την άδεια-, θα κάνουμε ό,τι είναι αναγκαίο» είπε ο Ερντογάν, αφήνοντας να εννοηθεί ότι θα μπορούσε να αψηφήσει την απαίτηση της Ουάσινγκτον να αποφύγει η Άγκυρα να επιτίθεται σε Κούρδους της Συρίας και να εστιάσει τη στρατιωτική της δύναμη σε στόχους του Ισλαμικού Χαλιφάτου.\nΤον Ιούνιο, οι Σύροι Κούρδοι μαχητές κατέλαβαν την Τελ Αμπιάντ από το Ισλαμικό Χαλιφάτο με την υποστήριξη αεροπορικών επιθέσεων υπό την ηγεσία των ΗΠΑ. Αυτόν τον μήνα, ένα τοπικό συμβούλιο ηγετών ανακήρυξε την κωμόπολη τμήμα του συστήματος των αυτόνομων αυτοδιοικούμενων «καντονίων» των Κούρδων.\n«Το PYD διαπράττει εθνικές εκκαθαρίσεις εδώ των Αράβων και Τουρκμένων» είπε ο Ερντογάν. «Αν αποχωρήσουν οι Κούρδοι και δεν σχηματίσουν καντόνι, δεν υπάρχει πρόβλημα. Αλλά αν συνεχιστεί αυτή η νοοτροπία, τότε θα γίνει ό,τι είναι αναγκαίο [να γίνει] ή θα αντιμετωπίσουμε σοβαρά προβλήματα. Είμαστε αποφασισμένοι να [πολεμήσουμε] οτιδήπο


Παραλία Κριός - Παλαιόχωρα Χανίων, Κρήτη\nΗ παραλία Κριός απέχει 9 χιλιόμετρα από την Παλαιόχωρα και είναι η τελευταία παραλία στην οποία καταλήγει ο παραλιακός δρόμος στα δυτικά της Παλαιόχωρας.\nΔείτε φωτογραφίες από την βοτσαλωτή παραλία του Κριού.\nΑπό την παραλία του Κριού διέρχεται το τμήμα του μονοπατιού Ε4 που ενώνει την Παλαιόχωρα με το Ελαφονήσι. Αν ακολουθήσετε το μονοπάτι με πορεία δυτική θα βρεθείτε σε μια άλλη υπέροχη παραλία που βρίσκεται σε ένα μικρό κλειστό κολπάκι που μοιάζει με λίμνη. Την λίμνη Κριού.\nΧανιά › Παλαιόχωρα › Παραλία Κριός


Η Χριστίνα Μπόμπα μιλάει πάλι για την πορεία της υγείας της: Πως τα πάει με τον κορονοϊό; - MaryMary.gr\nΑπό την ημέρα που η Χριστίνα Μπόμπα ανακοίνωσε πως είναι θετική στον κορονοϊό το όνομα της βρέθηκε σε όλα τα sites.\nΗ ίδια μίλησε ακόμα και στο κεντρικό δελτίο ειδήσεων του Ant1 για την κατάσταση της υγείας της και πολλοί ήταν εκείνοι που πίστεψαν πως η Χριστίνα Μπόμπα το κάνει όλο αυτό για προβολή και followers. Από την άλλη οι followers της ενδιαφέρονται κι έτσι η Χριστίνα Μπόμπα αποφάσισε για ακόμα μια φορά να μας πει πως είναι.\n«Μετά από 14 μέρες τα συμπτώματα πέρασαν και σιγά σιγά ξεκινήσαμε να ξεσκουριάζουμε και να γυμναζόμαστε! Υπάρχουν πολλοί γυμναστές και instructors εκεί έξω που κάνουν live sessions και μας καθοδηγούν να κάνουμε γυμναστική από το σπίτι! Εγώ ξεκίνησα να κάνω κάθε μέρα 2 η ώρα yoga με τη @scarlett_drew1 και συντονίζομαι στο live της. Θα ψάξω και άλλους και θα τους μοιράζομαι στα stories μου για να επιλέγετε και να κάνετε κι εσείς. Σας φιλώ και σας εύχομαι να είστε όλοι καλά, γεροί, δυνατοί και να απολαμβάνετε το χρόνο στο σπίτι», έγραψε η Χριστίνα Μπόμπα.


''Σύλλογος Εκπαιδευτικών Α/θμιας Εκπ/σης Λιβαδειάς-Βοιωτίας'': ΑΝΑΚΟΙΝΩΣΗ ΔΟΕ: Διγλωσσία και εμπαιγμός - απόπειρα επιβολής του 30ωρου με τεχνάσματα !!\nΑΝΑΚΟΙΝΩΣΗ ΔΟΕ: Διγλωσσία και εμπαιγμός - απόπειρα επιβολής του 30ωρου με τεχνάσματα !!\nΑκόμη κι έτσι, όμως, δεν θα τα καταφέρουν. Το Δ.Σ. της Δ.Ο.Ε. καλεί τους συλλόγους διδασκόντων (κυρίαρχο και αποφασιστικό όργανο διοίκησης των σχολικών μονάδων) να συνεχίσουν να εργάζονται στο σχολείο όπως έκαναν μέχρι σήμερα και να μην εφαρμόσουν καμιά εντολή για υποχρεωτική παραμονή στο σχολείο για 30 ώρες την εβδομάδα. Η αρμοδιότητα της εκτίμησης των περιπτώσεων παραμονής πέραν του διδακτικού ωραρίου, σύμφωνα και με τον τελευταίο νόμο 4512/2018, ανήκει στους συλλόγους διδασκόντων.\nΚαλούμε τους Διευθυντές των σχολικών μονάδων και τους Διευθυντές Εκπαίδευσης να μην επιχειρήσουν να εφαρμόσουν, παράνομες και αυταρχικές, λογικές υποχρεωτικής παραμονής των εκπαιδευτικών στο σχολείο. Απέναντί τους θα βρεθεί σύσσωμος ο κλάδος που θα αντιδράσει με κάθε πρόσφορο τρόπο.\nΑναρτήθηκε από Sp. Vazouras στις 4:17:00 μ.μ.


Λαύριο-ΑΕΚ: Φανταστικό Λαύριο σκότωσε την ΑΕΚ και σταμάτησε το σερί 21 νικών - Debut.gr\nΤο Λαύριο επικράτησε της ΑΕΚ δίκαια με 78-70 και έκανε την έκπληξη της αγωνιστικής. Οι γηπεδούχοι είχαν σχεδόν σε όλη την διάρκεια του παιχνιδιού το προβάδισμα και έπαιξαν πολύ καλή άμυνα στην Ένωση, ενώ την ίδια ώρα στην επίθεση χτύπησαν τις αδυναμίες των μέχρι πρότινος πρωτοπόρων. Έτσι τελείωσε το σερί των 21 συνεχόμενων νικών στο πρωτάθλημα για την ΑΕΚ που κρατούσε περίπου, λόγω και πανδημίας, ένα χρόνο.\nΜεγάλος πρωταγωνιστής για τους γηπεδούχους ο Κάρτερ που τελείωσε το παιχνίδι με 19 πόντους. Από κοντά και ο Βασίλης Μουράτος με 15 πόντους που με δικό του τρίποντο τρία λεπτά πριν το τέλος ψαλίδησε τα όνειρα της Ένωσης για οποιαδήποτε ανατροπή. Στην αντίπερα όχθη τα πράγματα για την ΑΕΚ ήταν τραγικά. Από τους συνολικά 70 πόντους της Ένωσης οι 59 ήρθαν από τρεις παίκτες. Ο Μορείρα ήταν εκπληκτικός με 30 πόντους, 8 ριμπάουντ και 72%, πραγματοποιώντας μια από τις καλύτερες εμφανίσεις της καριέρας του. Ο Λάνγκφορντ σταμάτησε στους 20 αλλά με ελαφρώς άσχημα ποσοστά (40%). Και από εκεί και πέρα υπήρχε μόνο Μασιουλίς με 9 πόντους. Κανένας άλλος παίκτης της Ένωσης δεν σκόραρε πάνω από 4 πόντους. Είναι χαρακτηριστικό ότι οι 3 παίκτες από την βασική πεντάδα της ΑΕΚ δεν σκόραραν ούτε ένα πόντο.\nΣημαντικό ρόλο έπαιξε και το πολύ χαμηλό ποσοστό των φιλοξενούμενων στα τρίποντα που τελείωσαν την αναμέτρηση με 2/13 τρίποντα. Το Λαύριο κυριάρχησε σε όλες τις στατιστικές κατηγορίες της ΑΕΚ. Χτύπησε την γέρικη ομάδα στις αδυναμίες της και κράτησε την Ένωση σε πολύ χαμηλό σκορ πράγμα ασυνήθιστο για την φετινή ΑΕΚ. Έτσι το Λαύριο επιβεβαίωσε το τίτλο της πιο φορμαρισμένης ομάδας του πρωταθλήματος ενώ η ΑΕΚ προβλημάτισε ενόψει ντέρμπι με Προμηθέα και Παναθηναϊκό.\nΤο Λαύριο μπήκε πολύ πιο δυνατά στο παιχνίδι. Εκμεταλλεύτηκε τα πιο γρήγορα και αθλητικά πόδια των παικτών του και προηγήθηκε με 7 πόντους στο 4ο λεπτό του παιχνιδιού. Η ΑΕΚ που παράταξε μια ομάδα έμπειρη και δεν μπόρεσε να αντιδράσει στο γρήγορο passing game του Λαυρίου. Το Λαύριο ήταν σε γενικές γραμμές άριστο στην πρώτη περίοδο. Και συνέχισε σε αυτό το ρυθμο στο πρώτο δεκάλεπτο. Κράτησε έτσι τους κιτρινόμαυρους στους μόλις 13 πόντους, σκοράροντας 20.\nΟι φιλοξενούμενοι όμως άλλαξαν κατευθείαν πρόσωπο στο δεύτερο δεκάλεπτο. Με 7 συνεχόμενους του Μορείρα ισοφάρισαν το σκορ, 20-20. Ωστόσο το Λαύριο έδειξε ότι τίποτα δεν ήταν τυχαίο. Με καλούς αυτοματισμούς ανέβασε την διαφορά στους 5 πόντους ξανά. Όμως λογάριασαν χωρίς τον Μορείρα. Ο Αγκολέζος ψηλός της Ένωσης ήταν μόνος του μια ομάδα. Σκόραρε τους 16 από τους συνολικά 22 πόντους της ΑΕΚ στην δεύτερη περίοδο. Με δικό του δίποντο στη λήξη του χρόνου της επίθεσης η ΑΕΚ πέρασε για πρώτη φορά μπροστά στις σκορ με 29-30. Οι γηπεδούχοι δεν πτοήθηκαν και πάλι, και έκλεισαν το ημίχρονο με 3 πόντους προβάδισμα (38-35).\nΤο ντέρμπι συνεχίστηκε και στο δεύτερο ημίχρονο. Οι επαφές έγιναν εντονότερες και οι δύο ομάδες έφτασαν γρήγορα τα 5 ομαδικά. Το Λαύριο δεν άφησε την ΑΕΚ να προσπεράσει και κρατούσε μια ισχνή διάφορα καθόλη την διάρκεια του τρίτου δεκαλέπτου. Το Λαύριο άντεξε συνολικά στην αντέπιθεση της ΑΕΚ τρίτη περίοδο. Παίρνοντας λύσεις από πολλούς παίκτες και έκλεισε το τρίτο δεκάλεπτο με 58-54 υπέρ του.\nΤο Λαύριο άντεξε την αντεπίθεση της ΑΕΚ\nΤο τελευταίο δεκάλεπτο ξεκίνησε με το Λαύριο να συνεχίζει παίζει φοβερή άμυνα πάνω στην ΑΕΚ. Με τρίποντο του Γερομιχαλού ξανανέβασε την διαφορά στους 8 πόντους, 8 λεπτά πριν του τέλος. Όμως δεν σταμάτησε εκεί. Παρά το γεγονός ότι είδε τον Νταλλό να φεύγει με 5 φάουλ βρήκε τα μεγάλα σουτ που χρειάστηκε. Με τρίποντο του Μουράτου 3 λεπτά πριν το τέλος πήγε την διαφορά για πρώτη φορα στους 10 πόντους.ωΤο Λαύριο δεν έχασε ποτέ προβάδισμα και αν και περιμέναμε η ΑΕΚ να πιέσει και να γυρίσει το παιχνίδι, οι δύο ομάδες δεν έφτασαν ποτέ σε απόσταση καλαθιού. Οι γηπεδούχοι δεν έδειξαν σημάδια αυτοκτονίας στα τελευταία λεπτά, χειρίστηκαν έξυπνα το παιχνίδι, για να έρθει το τελικό 78-70.


Όταν τα αδέρφια «σφάχτηκαν» στο γήπεδο! | SDNA\nΌταν τα αδέρφια «σφάχτηκαν» στο γήπεδο!\n13 Δεκεμβρίου 2016, 19:37\nΤελευταία ανανέωση: 13 Δεκεμβρίου 2016, 19:44\nΤα αδέρφια Πογκμπά ετοιμάζονται για τον 8ο οικογενειακό εμφύλιο στην ιστορία των κυπέλλων Ευρώπης και το SDNA θυμίζει όλες τις προηγούμενες περιπτώσεις.\nΕίναι ότι πιο δύσκολο για τους γονείς. Ποιους να υποστηρίξουν; Πως να το χειριστούν; Τι γίνεται ότι τα δύο παιδιά τους θα πρέπει να τεθούν αντιμέτωποι στο γήπεδο και μάλιστα σε ευρωπαϊκή διοργάνωση;\nΗ οικογένεια Πογκμπά αντιμετωπίζει αυτή την άβολη φάση, αφού ο Πολ και ο πρεσβύτερος Φλορεντέν θα τεθούν αντιμέτωποι τον προσεχή Φεβρουάριο στα παιχνίδια της Μάντσεστερ Γιουνάιτεντ με την Σεντ Ετιέν για τους 32 του Europa League. Μόνο που πριν από τους Πογκμπάδες, άλλες 7 οικογένειες είχαν δοκιμαστεί ανάλογα!\nΟ Ρόναλντ Κούμαν ήταν ο καλός, μα ο πρεσβύτερος Έρβιν αυτός που πανηγύρισε. Τα δύο αδελφάκια από την Ολλανδία έπαιξαν αντίπαλοι στον διπλό τελικού του ευρωπαϊκού Σούπερ Καπ το 1989 με την Μαλίν κατακτά το τρόπαιο επί της Αϊντχόφεν (3-0, 0-1) σε μία εποχή, όπου στο ποδόσφαιρο γίνονταν ακόμα εκπλήξεις.\nΕδώ η μονομαχία ήταν ακόμα πιο έντονη αφού στα δύο ματς της Φούλαμ με την Ρόμα για το Europa League (2009) ο αριστερός μπακ της Ρόμα Γιόν Άρνε Ρίισε έπρεπε να μαρκάρει τον δεξιό χαφ της Φούλαμ και μικρότερο αδερφό του, Μπγιόρν Χέλγκε Ρίισε. Μπορεί η Ρόμα να βγήκε νικήτρια από την σούμα στα δύο ματς του ομίλου (2-1, 1-1) αλλά στο τέλος της σεζόν η Φούλαμ ήταν αυτή που έφτασε στον τελικό του Europa League.\nΠριν καν πατήσουν το πόδι τους στην Ευρώπη είχαν παίξει αντιμέτωποι στην Αργεντινή σε παιχνίδια της Ιντεπεντιέντε με την Ράσινγκ Κλουμπ, όπου αμφότεροι ομολογούν πως: «λέγαμε τρομερές βρισιές ο ένας στον άλλον». Το συναπάντημα στην Ευρώπη έγινε στον επαναληπτικό ημιτελικό της Μπαρτσελόνα με την Ίντερ (28/4/2010), στο ματς όπου η ομάδα του Μουρίνιο πήρε την γενναία πρόκριση στον τελικό του Champions League εκείνης της χρονιάς.\nΕτούτοι εδώ έχουν ένα μοναδικό ρεκόρ, αφού είναι οι μοναδικοί δίδυμοι που έπαιξαν αντίπαλοι σε ματς ευρωπαϊκών διοργανώσεων. Αυτό έγινε την 1η Δεκεμβρίου του 2010 στο ματς της Γιουνγκ Μπόις με την Στουτγκάρδη (4-2) για την φάση ομίλων του Europa League, όπου μάλιστα ο Νταβίντ σκόραρε το πρώτο γκολ της αναμέτρησης που έστειλε την ομάδα της Βέρνης στην επόμενη φάση της διοργάνωσης.\nΟι γιοι του Μαζίνιο!\nΟ πατέρας τους κέρδισε Μουντιάλ (1994) ως βασικό γρανάζι της Εθνικής Βραζιλίας, όμως οι γιοι του Μαζίνιο μάλλον είναι καλύτεροι. Αμφότεροι παιδιά των ακαδημιών της Μπαρτσελόνα, ο Τιάγκο Αλκάνταρα και ο Ραφίνια τέθηκαν πέρυσι αντιμέτωποι στην νίκη των Καταλανών επί της Μπάγερν με 3-0 στον ημιτελικό του Champions League, με τον Ραφίνια να μπαίνει ως αλλαγή στο 87ο λεπτό.\nΟι πιο άγνωστοι της παρέας είναι οι Πολωνοί αδερφοί Κιέσλεβιτς, οι οποίοι έπαιξαν αντίπαλοι πέρυσι στον πρώτο προκριματικό γύρο του Champions League ανάμεσα στην TNS από την Ουαλία και την Β36 Τόρσαβν από τα νησιά Φερόε! Οι γονείς τους λογικά θα κάνουν μαύρα μάτια να τους δουν με τις ομάδες που επέλεξαν.\nΠρώην συμπαίκτες στην Βασιλεία, έγραψαν ιστορία όταν έπαιξαν αντίπαλοι στο Euro, ο Γκράνιτ με την φανέλα της Ελβετίας και ο Ταουλάντ με αυτήν της Αλβανίας. Τα δύο αδέρφια έπαιξαν αντίπαλοι και στο φετινό Champions League, όταν η Άρσεναλ του Γκράνιτ Τσάκα κέρδισε και τις δύο αναμετρήσεις απέναντι στην Βασιλεία (2-0, 1-4).\n* Αντίπαλοι σε τελική φάση Μουντιάλ έχουν παίξει τα αδέρφια Μπόατενγκ (ο Ζερόμ με την Γερμανία και ο Κέβιν-Πρινς με την Γκάνα), ενώ τα αδέρφια Μανταντά (Στιβ και Παρφέ - αμφότεροι τερματοφύλακας) έχουν παίξει αντίπαλοι στο φιλικό ματς ανάμεσα σε Γαλλία και Κονγκό!\nΞεχωριστή αναφορά της UEFA στον Ροντρίγκες!\nΗ Σάλκε σαν ανοιχτό παράθυρο\nΕκπρόσωπος Σάλκε: «Δεν θα είναι εύκολος ο ΠΑΟΚ»


φάρμακα Archives - ΕΜΠΡΟΣ\nΑρχική Αρχεία Ετικετών: φάρμακα\nΑρχεία Ετικετών: φάρμακα\nΜε απόφαση του πρωθυπουργού Τέλος στα όσα ακούγονται περί παύσης της δωρεάν χορήγησης φάρμακων στους χαμηλοσυνταξιούχους από την 1η Ιανουαρίου 2021, έβαλε ο Κυριάκος Μητσοτάκης. Ο πρωθυπουργός, με ανάρτησή του στο facebook ξεκαθαρίζει ότι εκατοντάδες χιλιάδες χαμηλοσυνταξιούχοι θα έχουν και το 2021 δωρεάν τα φάρμακά τους, χωρίς καμία δική τους επιβάρυνση ή συμμετοχή. “Είναι προσωπική μου επιλογή να διατηρηθεί το …\nΔεν καλύπτουν πια το 50% των γενόσημων τα ασφαλιστικά ταμεία. Κυρώσεις για τους φαρμακοποιούς που δεν θα προτείνουν τα φθηνά φάρμακα Δ. Κάλφα: «Η απόφαση αυτή είναι αποτέλεσμα μια κακής πολιτικής που θα φέρει αύξηση στις νοσοκομειακές δαπάνες» Νέα απόφαση του Υπουργού Υγείας κ. Μάκη Βορίδη, η οποία δημοσιεύτηκε την Πέμπτη στην Εφημερίδα της Κυβερνήσεως θέλει τους …\nΟ Πανελλήνιος Ιατρικός Σύλλογος ζητά την ακύρωση και της νέας υπουργικής απόφασης που θέτει το όριο των 2 δισ. ευρώ για το 2014 ΠΙΣ: Όχι στην αντιμετώπιση του ασθενούς με λογιστικά και όχι επιστημονικά κριτήρια Οι εκπρόσωποι των γιατρών προσέφυγαν για άλλη μια φορά στο Συμβούλιο της Επικρατείας, ζητώντας την ακύρωση και της νέας υπουργικής απόφασης που θέτει όρια …


Ο SΚΡΟΥΤΖΑΚΟS Ο JKOK: ΑΣ ΣΥΝΑΝΤΗΘΟΥΜΕ ΜΕ ΧΑΜΟΓΕΛΑ ΓΙΑ ΝΑ ΑΡΧΙΣΕΙ ΟΜΟΡΦΑ Η ΕΒΔΟΜΑΔΑ ΜΑΣ!!!\nΑναρτήθηκε από JK O SΚΡΟΥΤΖΑΚΟS στις 4:36 μ.μ.\nαυτό με τη μοντέρνα έκδοση του πως γεννιούνται τα παιδιά, είναι απίθανο!\nKali vdomada na exoume oloi!!!\nΑυτην η βδομαδα θα ειναι η καλυτερη!!!! αρχιζει το καλοκαιρακι μουυυυυυυυυυυυ!!!!!!!!!!!!!!!!!!!!:)))\nκαλη επιτυχια στις εξετασεις σου!!! καλη βδομαδα!!! φιλια!!!!!\nΝΟΜΙΖΩ ΟΤΙ Η ΠΤΩΤΗ ΦΩΤΟ ΜΟΥ ΤΑΙΡΙΑΖΕΙ ΑΠΟΛΥΤΑ ! ΧΑΧΑΧΑ!!!\nΜα που τα βρίσκεις τόσα πολλά ανέκδοτα κάθε εβδομάδα για να κάνεις να γελάμε; Μπράβο σου, αγόρι μου.\nΚανένα μας δεν ξεχνάς ποτέ!\nΠολλά φιλιά και καλή εβδομάδα και σ' εσένα!\nΓεια σου JK με τα ωραία σου!!!\nΠολλά χαμόγελα να μας συντροφεύουν!!!\nΠάντα με αισιοδοξία,να αρχίζει η εβδομάδα...ώστε να απαλύνει λίγο τις δυσκολίες.\nχααχαχα δανεικά ήταν τα χίλια ευρώ! λολολολ!\nγεια σου, καλη εβδομάδα και σε εσένα, εμένα μου την φτοιάχνεις την Δευτέρα με τα ανέκδοτά σου (γιατί κατά τα άλλα η Δευτέρα δεν μ'αρέσει και πολύ), μου άρεσε η φωτογραφία με το σκυλάκι!φιλιά!\nΣκρουτζάκο μου να είσαι καλά να γελάμε με τα ωραία σου!!!\nΚαλή εβδομάδα αγόρι μου!!!!\nΤις κλασσικές ευχές μου για χαμογελαστή εβδομάδα!\nΚαλή εβδομάδα και υπομονη με τν ζεστη\n:) το τελευταίο μου άρεσε.\nΚαι τ άλλα γέλιο ειχαν πολυ.\nΣκρουτζάκο καλή βδομάδα!!\nΚαλή σου εβδομάδα!!! :))\nΤα ευχαριστήθηκα πολύ και διασκέδασα, όπως πάντα με τις χαρούμενς αναρτήσεις σου. Καλή εβδομάδα.\nΚαλή εβδομάδα, γλυκέ μου!!!!! Να είσαι πάντα καλά!!!!!!!!!\nΠάντα με το χαμόγελο , να είσαι καλά.\nοπως παντα μας φτιαχνεις το κεφι με τα ανεκδοτακια σου!!!\nΚαλή εβδομάδα και σε σένα όλα ήταν ένα και ένα φίλε μου.\nε, αφού έχεις καιρό να περάσεις εσύ, πέρασα εγώ να αφήσω χαμόγελα για μια όμορφη εβδομάδα!!!!:))\nΚαι σήμερα περαστικός από το σαλόνι σου καλέ μου φίλε γιά να εφοδιαστώ με το εκλεκτό γέλιο που μας χαρίζεις\nΝάσαι πάντα καλά και καλή βδομάδα.\nΚαλή εβδομάδα Skroutzako!Με πολλές ευχάριστες στιγμές!:)\nΕίχε πολύ γέλιο η φάση με το μπαρ!\nΚαλη εβδομαδα, χαμογελαμε για να ξεχναμε την ζεστη.\nΉρθα κι εγώ με τη σειρά μου να σου αφήσω ευχές για μία όμορφη, καλή και επικοδομητική εβδομάδα με πολλά χαμόγελα!!\nΡολόι με φωτάκι ε?\nΚαλή εβδομαδα σε όλες κια όλους,εντος και εκτός Ελλάδας.\nΠολύ γερή δόση γέλιου!\nΝα είσαι καλά φίλε μου,καλή εβδομάδα να έχουμε!\nμε τέτοια ανάρτηση δεν είναι και δύσκολο να χαμογελάσουμε. καλή βδομάδα\nΓειά σου Σκρουτζάκο, καλή εβδομάδα νάχεις και συ ....τα ανεκδοτάκια ένα κι ένα! Το ίδιο και οι γελοιο....\nΧΑ ΧΑ ΧΑ ΧΑ ΧΑ ....ΚΑΛΗ ΕΒΔΟΜΑΔΑ!\nΚαλή μέρα καλή βδομάδα.\nΜε ευχές για τα καλύτερα για όλους:)\nΚαλή εβδομάδα ΣΚΡΟΥΤΖΑΚΟ!\nΜε πολλά χαμόγελα μας ξεκινάς πάντα την εβδομάδα Σκρουτζάκο μου! Καλή και χαμογελαστή εβδομάδα να έχεις!\nΚαλή Βδομάδα να έχουμε,με πολύ όμορφη διάθεση!!!\nΚαλησπερα! Καλη χαμογελαστη εβδομαδα!\nλίγη δόση αισιοδοξίας!!!\nΚαλη εβδομάδα Σκρουτζάκο :-)\nΠάντα με τη θετική σου ενέργεια... και το χαμόγελο!\nΚαλή βδομάδα,γλυκιέ μας Σκρουτζάκο!\nΚαλή εβδομάδα να έχεις Σκρουτζάκο,όπως πάντα μας έκανες να γελάσουμε.Και εγώ ζώ για την πρώτη φωτό.Πολύ πρώτο το ανέκδοτο με το cyber sex.\nΣου έχω πει πως είσαι το πιο γλυκό άτομο που έχω γνωρίσει;\nΑν όχι σου το λέω τώρα !!\nΝαι η εβδομάδα μου δεν ξεκίνησε καλά μα δεν θα καταφέρει να με κερδίσει εκείνη!\nΣ ευχαριστώ πολύ πολύ μικρέ μου\nΑπό καρδιάς σ ευχαριστώ και σου εύχομαι να έχεις μια υπέροχη εβδομάδα με ήλιο στην καρδιά !\nΚαλη σου εβδομαδα φιλε μου !\nΠάλι έγραψες Σκρουτζάκο μου!!! Καλή σου εβδομάδα με άπειρα χαμόγελα!!!! Και καλή σου επιτυχία αν έχεις εξεταστική!!! Ευχαριστώ σε που δεν με ξεχνάς!!!Πολλά πολλά φιλάκια με πολλά πολλά χαμόγελα γλυκέ μου φιλαράκο !!\nΚαλή εβδομάδα και σε εσένα!!!!Σε ευχαριστώ για τις ευχές!!!!Υγεία και καλή τύχη σε οτι κάνεις!!!\nSkroytzako, ακόμα με πονάει η κοιλιά μου από τα γέλια! Απολαυστικότατα όλα!\nΕπειδή σήμερα είναι η μεγαλύτερη μέρα του χρόνου, προλάβαμε κι εμείς να πούμε μια καλησπέρα :-)\nΚαλή Εβδομάδα SKPOYTZAKO!!!\nΝα είσαι χαμογελαστός και να μας λες πάντα τα υπέροχα ανέκδοτά σου...Γελάμε πολύ!!!\nΕΥΧΑΡΙΣΤΩ ΠΟΛΥ ΦΙΛΗ roula ΝΑ ΕΙΣΑΙ ΚΑΛΑ.\nΚΑΛΩΣΤΗΝ ΤΗ D.Angel ΧΑΙΡΟΜΑΙ ΠΟΥ ΣΟΥ ΑΡΕΣΑΝ.ΕΥΧΑΡΙΣΤΩ ΚΑΙ ΑΝΤΑΠΟΔΙΔΩ ΤΑ ΦΙΛΙΑ.\nΚΑΛΩΣ ΤΗ ria ΟΝΤΩΣ ΑΥΤΟ ΕΙΝΑΙ ΦΟΒΕΡΟ.ΝΑ ΕΙΣΑΙ ΚΑΛΑ.\nΦΙΛΕ ΜΟΥ musicbug ΚΑΛΗ ΕΒΔΟΜΑΔΑ ΓΙΑ ΟΛΟΥΣ ΜΑΣ.ΝΑ ΕΙΣΑΙ ΚΑΛΑ.\nΚΑΛΩΣ ΤΟ MINIMARKET Η ΠΡΩΤΗ ΦΩΤΟ ΕΙΝΑΙ ΟΛΑ ΤΑ ΛΕΦΤΑ:))))ΧΑΙΡΟΜΑΙ ΠΟΥ ΗΡΘΕΣ.\nΚΑΛΩΣ ΤΗ ΦΙΛΗ ΜΟΥ A λ ς ΕΥΧΑΡΙΣΤΩ ΓΙΑ ΤΙΣ ΕΥΧΕΣ.ΑΝΤΕ ΚΑΙ ΤΕΛΕΙΩΝΩ:))))\nΚΑΛΩΣ ΤΗ ΦΙΛΗ ΜΟΥ ΤΗ matriga ΧΑΙΡΟΜΑΙ ΠΟΛΥ ΠΟΥ ΗΡΘΕΣ ΚΑΙ ΓΕΛΑΣΕΣ.ΝΑ ΕΙΣΑΙ ΠΑΝΤΑ ΚΑΛΑ.\nΩ!!!!!ΚΑΛΩΣ ΤΗ ΦΙΛΗ JamanFou ΚΑΛΗ ΕΒΔΟΜΑΔΑ ΝΑ ΕΧΟΥΜΕ ΟΛΟΙ ΜΑΣ.\nΚΑΛΩΣΤΟΝ ΤΟΝ Hfaistiwnas ΑΥΤΟ ΗΤΑΝ ΤΕΛΕΙΩΣ ΛΟΛΟΛ.\nΚΑΛΩΣ ΤΗ ΦΙΛΗ ΜΟΥ ΤΗΝ eirini katsa ΟΠΩΣ ΑΚΡΙΒΩΣ ΤΑ ΕΓΡΑΨΕΣ.ΝΑ ΕΙΜΑΣΤΕ ΟΛΟΙ ΚΑΛΑ.ΧΑΡΗΚΑ ΠΟΥ ΠΕΡΑΣΕΣ.\nXA XA τον κρέμασε για να στεγνώσει!!!\nΕμένα μου άρεσε το τελευταίο με τους παντρεμένους που είχαν 5 χρόνια να πηδηχτούν!\nκαλη εβδομαδα φιλε μου Σκρουτζακο! :)\nΆργησα αλλά ήρθα:)\nΚαλημερα Σκρουτζακο! Το πρωτο ηταν ολα τα λεφτα!!!! Με εκανες και γελασα παρα πολυ! Να εισαι καλα! Καλη εβδομαδα!\nΛίγες ώρες πριν φύγω, πέρασα να ευχηθώ καλό καλοκαίρι!!! :)\nΚαι καλή βδομάδα φυσικά! :)\nΚαλή εβδομάδα με πολύ χαμόγελο και για σένα φιλαράκο!\nκαλημερα γλυκα μου!!! κισσ\nκαλημέρα και καλή εβδομάδα Skroutzako! :-)\nΕλειπα για λίγο,πειράζει να πω καλη μεσοβδόμαδα;:))\nΗ μοντέρνα εκδοχή για ... τις "μελισσούλες" φοβερή..!!\nΜικρό γλυκό Σκρουτζάκι όταν τα χαμόγελα συναντάνε ζεστές συμπεριφορές ξεκινάει όμορφα η βδομάδα. :)\nkalispera kai kalo ipoloipo evdomadas file mou! :)\nΦίλε μου σου στέλνω τους θερμούς χαιρετισμούς μου (μόλις αποκλείστηκε η εθνική απ' το μουντιάλ αλλά δεν πειράζει)...\nΑν πω στον πατέρα μου την μοντέρνα εκδοχή της σύλληψής μου ...είμαι σίγουρος πως δεν θα καταλάβει τίποτα!!!\nΣκρουτζάκο μου, εύχομαι να έχεις ένα όμορφο σαββατοκύριακο!!\nΥπέροχα τα ανέκδοτα!!!!Σου εύχομαι να έχεις ένα υπέροχο και μοναδικό παρασκευοσαββατοκύριακο!!!!!!!!!\nΦιλάκια, φίλε! και ευχαριστώ για το χαμογελό σου!


Καλύτερος όλων ο Τσίμιροτ | PAOKVoice\nHome Ποδόσφαιρο ΠΑΟΚ Καλύτερος όλων ο Τσίμιροτ\nΟ Γκόικο Τσίμιροτ αναδείχθηκε Fans’ Man of the Match της αναμέτρησης κόντρα στον Ολυμπιακό στο Καραϊσκάκη για την 21η αγωνιστική της Super League, μέσα από την δική σας ψήφο.\nΟ Δικέφαλος πάλεψε κόντρα σε όλους και σε όλα στο Καραϊσκάκη, παρατάχθηκε με πολλές απουσίες, βρήκε απέναντί του ένα κακό διαιτητικό τρίο, πάλεψε με όλες του τις δυνάμεις μέχρι το τελευταίο λεπτό αλλά δεν κατάφερε να πάρει κάτι από τον Ολυμπιακό και γνώρισε την ήττα.\nΠολλοί ήταν οι παίκτες του Δικεφάλου που ξεχώρισαν με την απόδοσή τους αλλά τις εντυπώσεις κατάφεραν να κλέψουν δύο. Ο Δημήτρης Χατζηισαΐας πραγματοποίησε το ντεμπούτο του με την ομάδα μας και ήταν εξαιρετικός. Με σωστές τοποθετήσεις, δυνατά μαρκαρίσματα και ικανότητα στο ψηλό παιχνίδι έδειξε από την αρχή πως θα δώσει λύσεις σ’ ένα νευραλγικό πόστο. Ο Γκόικο Τσίμιροτ από την μεριά του κατάφερε να κυριαρχήσει στον χώρο του κέντρου. Αν και ο Δικέφαλος παρατάχθηκε με δύο κεντρικά χαφ κόντρα σε τρία των γηπεδούχων, κατάφερε να επικρατήσει στην μάχη της μεσαίας γραμμής έχοντας σε μεγάλη μέρα τον νεαρό άσο, ο οποίος μαζί με τον Αλέξανδρο Τζιόλη έλεγξαν το ρυθμό στην μεσαία γραμμή.\nΣτην κούρσα για τον Fans’ Man of the Match της αναμέτρησης ο Βόσνιος κατάφερε να επικρατήσει στα σημεία και ν’ αφήσει στην δεύτερη θέση τον νεαρό κεντρικό αμυντικό. Ο Τσίμιροτ συγκέντρωσε το 43,84% με τον Χατζηισαΐα να μένει στην δεύτερη θέση με 34,34%.\nΝτέρμπι-«τελικός» για την Κ20\n«Το ελληνικό ποδόσφαιρο δε θα πάει μπροστά»\ntags: featured Man of the Match Man of yth Ολυμπιακός-ΠΑΟΚ ΠΑΟΚ ποδόσφαιρο\nprevious Αυτούς επέλεξε ο Τούντορ!\nnext Live: ΠΑΟΚ-Πανιώνιος


Ποια είναι η βασική αρχή του Happy Learning; | Mandou\nΠοια είναι η βασική αρχή…\nΒασική αρχή του HappyLearning είναι να ενισχύσει τα 7 είδη συναισθηματικής νοημοσύνης, όπως αρχίζουν να αναδύονται και μέσα από τα στάδια της ανάπτυξης.\nΣτο Happy Learning γνωρίζουμε ότι η ανάπτυξη διαφορετικών ικανοτήτων και δεξιοτήτων σε κάθε παιδί είναι πολύ βασικό για να πετύχουν μία ισορροπημένη ανάπτυξη.\nΓια αυτό το συγκεντρώσαμε μια σειρά από παιχνίδια και δραστηριότητες που ενισχύουν την πολλαπλή νοημοσύνη.\nΕνδοπροσωπική νοημοσύνη, η οποία σχετίζεται με την επικοινωνία του βρέφους με το περιβάλλον του.\nΗ κινητική και σωματική νοημοσύνη, όπου το παιδί αναγνωρίζει τα μέρη του σώματος του, συντονίζει τις κινήσεις και στη συνέχεια προσπαθεί να δράσει ανεξάρτητα και κατά βούληση.\nΧωρική νοημοσύνη, αρχίζει να αντιλαμβάνεται τα σχήματα, τα μεγέθη, να κάνει συνδυασμούς, να τα κατηγοριοποιεί και να τα ταξινομεί. Με το τέλος του πρώτου έτους αρχίζει να έχει σαφή διαφοροποίηση στην μουσική, το ρυθμό, συμμετέχει, διασκεδάζει και επικοινωνεί μέσα από ήχους και μελωδίες.\nΓλωσσική νοημοσύνη, αρχίζει να εξελίσσετε με τις γκριμάτσες, τις χειρονομίες, τη μίμηση και σιγά σιγά αρχίζει και εκφράζει τα πρώτα φωνήματα, συλλαβές, λέξεις μέχρι που φτάνει να επικοινωνήσει με τον λόγο και την ομιλία.\nΛογικομαθηματική νοημοσύνη. Το παιδί αντιλαμβάνεται τα αντικείμενα και ως έννοιες, αρχίζει να δημιουργείτε ο συλλογισμός, ο συσχετισμός και τέλος αναδύεται η κριτική ικανότητα και η λογικομαθηματική σκέψη.\nΔιαπροσωπική νοημοσύνη. Είναι η ικανότητα του παιδιού να συναναστρέφεται με άλλα παιδιά, να δημιουργεί σχέσεις, να σέβεται κανόνες και να αναγνωρίζει τα συναισθήματα των άλλων.\nΦυσιογνωμική νοημοσύνη. Είναι η ικανότητα του παιδιού να μπορεί να αντιλαμβάνεται τη διαφορετικότητα των χαρακτήρων, να δημιουργεί συμπάθειες και να επιλέγει βάσει αυτών.\nΤα παιχνίδια και οι δραστηριότητες που επιλέγονται στο πρόγραμμα του HappyLearning ενισχύουν την πολλαπλή νοημοσύνη όπως περιγράφηκε από τον Gardener.\nΗ μεθοδολογία και ο τρόπος που εφαρμόζει ο εξειδικευμένος εκπαιδευτής του HappyLearning, βοηθάει να βγάλουν τον καλύτερο τους εαυτό για να τα καταφέρουν να γίνουν πιο δημιουργικά και επιτυχημένα άτομα όταν μεγαλώσουν και κατά συνέπεια πιο ευτυχισμένα.


Παρασκήνια: ΔΕΙΤΕ: 30 φωτογραφίες ηθοποιών μεταμορφωμένοι για τις ανάγκες του ρόλου\nΔΕΙΤΕ: 30 φωτογραφίες ηθοποιών μεταμορφωμένοι για τις ανάγκες του ρόλου\nΚυριολεκτικά είναι άλλοι άνθρωποι. Οι περισσότεροι δεν είναι δυνατόν να τους αναγνωρίσουμε.\nΈχετε ακούσει που λέμε ότι μπαίνει στο πετσί του ρόλου; ....\nΕ, εδώ κυριολεκτικά έχουν γίνει ένα πετσί και κόκκαλο!\nΤο θαύμα των μακιγιέρ στις παρακάτω φωτογραφίες είναι και αυτό που τους έκανε τόσο ξεχωριστούς.\nΔείτε πόσο πολύ άλλαξαν για τις ανάγκες του ρόλου τους και αφήστε το σχόλιό σας.


Υποδομή Data Center της εταιρίας Interworks\nΟ εξοπλισμός του Data Center απαρτίζεται από άριστης ποιότητας συσκευές και servers. Cisco routers και switches διασυνδέουν τους servers στο τοπικό 1Gbps network backbone. Rack-mounted HP DL & ML series servers με λειτουργία load balancing και clustered configurations παρέχουν την βέλτιστη απόδοση και διαθεσιμότητα. Τελευταίας τεχνολογίας SAN switches και storage enclosures σε redundant 2Gbps οπτικές συνδέσεις διαφυλάσσουν επιχειρηματικά δεδομένα και διασφαλίζουν την απόδοση μεταξύ front-end εφαρμογών και back-end δεδομένων. Ο εξοπλισμός του Data Center είναι εγκατεστημένος σύμφωνα με τη φιλοσοφία N+1 διαφύλαξης λειτουργίας, έτσι ώστε να διασφαλιστεί η λειτουργία σε περίπτωση βλάβης σε hardware ή networking modules. Η κτηριακή εγκατάσταση του Data Center σε συνδυασμό με τον εξοπλισμό του, έχει σχεδιαστεί με μηχανική επίβλεψη από αρχικό στάδιο, για να είναι σε θέση να καλύψει τις σημερινές ανάγκες σε υψηλή διαθεσιμότητα, ασφάλεια και απόδοση.\nΗ πρόσβαση στο κτίριο που στεγάζει το Data Center είναι εφικτή μέσω προσωπικού κωδικού. Η περίμετρος παρακολουθείται από ανιχνευτές κίνησης, οι οποίοι ενεργοποιούν το συναγερμό σε περίπτωση εισβολής ή διαδοχικών λανθασμένων προσπαθειών εισαγωγής κωδικού ασφαλείας.\nΤο δεύτερο επίπεδο ασφαλείας περιλαμβάνει την είσοδο στο Data Center μέσω μαγνητικών καρτών. Οι πληροφορίες πρόσβασης καταγράφονται και παρακολουθούνται από τον υπεύθυνο ασφαλείας.\nΤο τρίτο επίπεδο ασφαλείας περιλαμβάνει φυσικά κλειδώματα σε Rack Cabinets και στον αποθηκευτικό εξοπλισμό. Ως επιπρόσθετα, η φυσική πρόσβαση στον κεντρικό server περιορίζεται από το control room, όπου οι servers και οι συσκευές δικτύου διαχειρίζονται με ασφάλεια.\nΟλόκληρη η εγκατάσταση του Data Center, συμπεριλαμβανομένων των εσωτερικών χώρων και της εξωτερικής περιμέτρου, παρακολουθείται σε συνεχή βάση από κάμερες, και ειδικά εκπαιδευμένο προσωπικό ασφαλείας είναι έτοιμο να παρέμβει σε έκτακτες περιπτώσεις.\nΌλες οι υπηρεσίες και οι εφαρμογές λειτουργούν με βάση την πλατφόρμα Microsoft® WindowsTM Server 2003, 2008 επιτρέποντας την καθολική ενσωμάτωση και χρήση όλων των τελευταίων τεχνολογιών (IIS 6.0, ASP.NET, .NET Framework, AJAX, XML Web Services, Clustering services). Οι πλέον κρίσιμες εφαρμογές λειτουργούν σε πολλαπλούς server που διασφαλίζουν την αδιάλειπτη και ορθή λειτουργία τους (active/active and active/passive failover clustering, load balancing). Διατίθεται ένας μεγάλος αριθμός υπηρεσιών είτε ως μεμονωμένα πακέτα, είτε συγκεντρωτικά αναλόγως με τις ανάγκες των πελατών.\nHosted 3rd Party ISV Custom Applications\nΟι κεντρικοί Mail Servers λειτουργούν σε load-balanced υψηλής διαθεσιμότητας Windows Servers 2003 (active/active configuration) έτσι ώστε να παρέχουν την μέγιστη δυνατή απόδοση και διαθεσιμότητα.\nΟι κεντρικοί Application Servers λειτουργούν σε load-balanced Windows Servers 2003 (active/active configuration) στους οποίους λειτουργεί ο IIS 6.0 web server.\nΟ κεντρικός Database server λειτουργεί σε SQL Server 2005 σε clustered Windows Servers 2003 Enterprise Edition (active/passive configuration). Είναι απομονωμένος από το υπόλοιπο δίκτυο και επιτρέπει την επικοινωνία και την διαμεταγωγή δεδομένων μόνο σε πιστοποιημένους application servers.\nΤο κεντρικό αποθηκευτικό σύστημα το οποίο χρησιμοποιείται για τις hosting υπηρεσίες λειτουργεί με βάση ένα SAN (Storage Area Network) MSA1000 Array το οποίο συνδέεται με οπτικές ίνες με τους servers μέσω redundant 2GB/s fiber optic switches. Το SAN Array disk enclosure είναι επεκτάσιμο έτσι ώστε να μπορεί να καλύψει όλες τις μελλοντικές ανάγκες και λειτουργεί με βάση το RAID Advanced Data Guarding configuration το οποίο διασφαλίζει την προστασία των δεδομένων χωρίς να μειώνεται η απόδοση. Επιπρόσθετα εκτελείται backup σε ημερήσια, εβδομαδιαία και μηνιαία βάση. Το Backup και restore γίνεται σε ειδικό Tape Library system σειράς MSL το οποίο είναι απευθείας συνδεδεμένο στο SAN Array, προσφέροντας μέγιστη ταχύτητα και ελαχιστοποίηση του χρόνου που απαιτείται για ενέργειες backup - restore.\nΤο Data Center λειτουργεί με βάση πολλαπλές συνδέσεις Internet με τους μεγαλύτερους φορείς τηλεπικοινωνιών στον Ελλαδικό χώρο, έτσι ώστε να είναι σε θέση να παρέχει υψηλής ποιότητας υπηρεσίες στους πελάτες της. Ειδικός δικτυακός εξοπλισμός, ενσύρματες και ασύρματες συνδέσεις, καθώς και τελευταίας τεχνολογίας routers και application switches εφαρμόζουν load balancing και failover σε όλα τα κυκλώματα και διασφαλίζουν ότι το απαραίτητο εύρος δικτύου θα διατεθεί, έτσι ώστε να είναι πάντα διαθέσιμες όλες οι υπηρεσίες του Data Center και με τους καλύτερους δυνατούς χρόνους απόκρισης. Επικοινωνήστε


Σταύρος Καζαντζόγλου 08 Ιουλίου 2011, 19:20\nΤα καμπανάκια χτυπούν δυνατά. Η διαμάχη των μετόχων, η ανυπαρξία των αμετόχων, η αδυναμία της διοίκησης να κλείσει παίκτες που θέλει, οι αριθμοί που πληγώνουν. Οι εξελίξεις δείχνουν πισωγύρισμα και μια χαμένη περίοδο, κατά την οποία η ΑΕΚ θα μπορούσε να αλλάξει την ιστορία της, αλλά έχασε το στοίχημα...\nΓια πρώτη φορά έπειτα από επτά χρόνια, η ΑΕΚ βρίσκεται αντιμέτωπη με τη προοπτική να διαθέσει τετραψήφιο αριθμό εισιτηρίων διαρκείας για τη νέα σεζόν. Στις εποχές δόξας που ακολούθησαν μετά το 2004, οι 12.000 ήταν το έσχατο σημείο. Φέτος, με 5.500 να έχουν ήδη αγοραστεί από τον κόσμο και το καλοκαίρι να έχει φτάσει στα μισά του, θα είναι πολύ ευχάριστη έκπληξη για τους υπεύθυνους της ΠΑΕ αν δουν το νούμερο να υπερβαίνει τις 10.000.\nΥ.Γ.1: Υπέρβαση για τον Κωστάκη. Φέτος μπορεί να πάμε καλύτερα απ' ότι περιμένουν οι περισσότεροι, είπε ο ηγέτης. Ευτυχώς είναι καταγεγραμμένο σε κάμερες και κασετοφωνάκια και δεν υπάρχει κάποιος κίνδυνος για διάψευση, όπως εκείνη η περίφημη ατάκα που είχαμε... τολμήσει να γράψουμε για νίκη στο Καραϊσκάκη.


Ευρωπαικό Συνέδριο «My Destination Unknown» - Παιδιά σε κίνηση: Θα τηρήσει η Ε.Ε τις δεσμεύσεις της; | socialpolicy.gr\nΒρυξέλλες, 19 Φεβρουαρίου 2014, 2.30 – 6.30 μ.μ., Ευρωπαϊκό Κοινοβούλιο\nΕυρωπαικό Συνέδριο «My Destination Unknown»- Παιδιά σε κίνηση: Θα τηρήσει η Ε.Ε τις δεσμεύσεις της;\nΗ εκδήλωση διοργανώνεται με την υποστήριξη της Ομάδας της Συμμαχίας των Φιλελευθέρων και Δημοκρατών για την Ευρώπη (ALDE) και φιλοξενείται από τη Nathalie Griesbeck, μέλος του Ευρωπαϊκού Κοινοβουλίου.\nΗ καμπάνια “Destination Unknown” είναι μια διεθνής εκστρατεία για την προστασία των παιδιών που βρίσκονται σε κίνηση με οδηγό την Διεθνή Ομοσπονδία Terre des Hommes και των οργανώσεων μελών της. Η προσπάθεια αυτή υποστηρίζεται από τους εταίρους που θα ενώσουν τις δυνάμεις τους για να αναπτύξουν μηχανισμούς προστασίας των παιδιών, θα προωθήσουν την ευαισθητοποίηση και θα υποστηρίξουν τα μηνύματα της εκστρατείας για την αλλαγή πολιτικής.\nΤα παιδιά σε κίνηση είναι ένα σύνθετο και αυξανόμενο φαινόμενο σε παγκόσμιο επίπεδο. Τα παιδιά έχουν το δικαίωμα να κυκλοφορούν και να προστατεύονται. Η πρόληψη με στόχο την αποφυγή της κίνησης των παιδιών έχει αποδειχθεί ακατάλληλη, εμποδίζοντας επίσης το θεμελιώδες δικαίωμα του παιδιού να κινείται όταν έχει χάσει το σπίτι του, όταν προσπαθεί να ξεφύγει από την φτώχεια και τη βία. Η Κινητικότητα των παιδιών δεν αποτελεί απαραιτήτως ένα αρνητικό ή και θετικό φαινόμενο. Ωστόσο, κατά τη μετακίνηση, τα παιδιά γίνονται πιο ευάλωτα και κινδυνεύουν να υποστούν βία.\nΤα παιδιά πρέπει να είναι σε θέση να συνειδητοποιήσουν τα δικαιώματά τους όταν μετακινούνται, ενώ έχουν δικαίωμα στην προστασία από κάθε μορφή βίας. Αυτό δεν αποτελεί μία πραγματικότητα σήμερα. Αυτή είναι η μεγάλη πρόκληση της εκστρατείας Destination Unknown: Τα Παιδιά σε κίνηση έχουν το δικαίωμα να μετακινούνται, καθώς και να προστατεύονται, με βάση το συμφέρον τους και τις απόψεις τους, ανεξάρτητα από το μεταναστευτικό τους καθεστώς, το φύλο, την ηλικία, την υγεία, την εθνικότητα, τις θρησκευτικές ή πολιτιστικές τους καταβολές.\nΔιαβάστε Επίσης Τα παιδιά γράφουν και ζωγραφίζουν τα δικαιώματά τους\nTags: Ευρωπαϊκό Κοινοβούλιοπαιδιάπαιδιά πρόσφυγεςπαιδιά σε κίνηση\nΤαινιοθήκη της Ελλάδος: 3η Εβδομάδα Αφρικανικού Κινηματογράφου\nΕπιδότηση σε 7.713 άτομα ευπαθών κοινωνικών ομάδων και ΑμεΑ


Η... εκδίκηση του «χρυσού» teenager | Protagon.gr\nΟ Ζοάο Φέλιξ με τη φανέλα της Μπενφίκα, που τον πούλησε έναντι 127,2 εκατομμυρίων ευρώ (!) στην Ατλέτικο Μαδρίτης | REUTERS/Pedro Nunes/File Photo\nΤον περασμένο Αύγουστο ο εκφωνητής του σταδίου «Ντα Λουζ» δεν θυμόταν το όνομά του. Εντεκα μήνες μετά, κανείς δεν μπορεί να το ξεχάσει. Η εκτόξευση του 19χρονου Ζοάο Φέλιξ θυμίζει Εμπαπέ. Επειτα από μια σεζόν στην πρώτη ομάδα της Μπενφίκα πουλήθηκε προς 127 εκατ. ευρώ\nSportscaster 5 Ιουλίου 2019, 14:42\nΟ Ζοάο Φέλιξ με τη φανέλα της Μπενφίκα, που τον πούλησε έναντι 127,2 εκατομμυρίων ευρώ (!) στην Ατλέτικο Μαδρίτης\nΕκείνη τη μέρα δεν θα τη ξεχάσει ποτέ. Κρατούσε στο χέρι το δελτίο του, που η Πόρτο μόλις του είχε παραδώσει, κι ένας μεσόκοπος κύριος με γαλάζια φόρμα εξηγούσε στον πατέρα του ότι ο μικρός δεν κάνει για ποδόσφαιρο. Είναι υπερβολικά μικρόσωμος, αδύναμος, αργός… Ο κόσμος γύρω του γκρεμίστηκε. Η μπάλα ήταν όλη του η ζωή. Επί έξι ολόκληρα χρόνια, από τα 7 έως τα 13, ταξίδευε 150 χιλιόμετρα -από το σπίτι του, στο αθλητικό κέντρο των «Δράκων» και πίσω- πέντε φορές την εβδομάδα. Επειτα, μέχρι τα 14, ζούσε εσώκλειστος στις Ακαδημίες του συλλόγου. Κι όλα αυτά, για το τίποτα. Επέστρεψε στο Βιζέου, κλειδώθηκε στο δωμάτιό του και πλάνταξε στο κλάμα.\nΣήμερα, πέντε χρόνια αργότερα, αυτή που… κλαίει είναι η Πόρτο. Ο πιτσιρικάς που έδιωξε, κατέληξε στη μεγάλη της αντίπαλο, την Μπενφίκα, όπου το ταλέντο του «έβγαλε μάτια». Την Τετάρτη, στα 19 του πλέον, ο Ζοάο Φέλιξ παραχωρήθηκε στην Ατλέτικο Μαδρίτης έναντι 127,2 εκατομμυρίων ευρώ! Εγινε η ακριβότερη πώληση στην ιστορία των «Αετών» της Λισαβόνας. Η ακριβότερη αγορά στα χρονικά της Ατλέτικο. Η δεύτερη ακριβότερη μετακίνηση teenager, πίσω από εκείνη του Κιλιάν Εμπαπέ. Και η τέταρτη ακριβότερη μεταγραφή όλων των εποχών. Μόνον ο Νεϊμάρ, ο Εμπαπέ και ο Κοουτίνιο έχουν κοστίσει περισσότερο. Από αυτό το ιλιγγιώδες ποσό, η Πόρτο θα λάβει… 1,2 εκατ. ευρώ: τα τροφεία.\nΤο είχαμε ζήσει και με τον Εμπαπέ, πριν από δύο καλοκαίρια, όμως ο Ζοάο Φέλιξ ξεπέρασε κάθε προηγούμενο. Η τιμή του εκτοξεύθηκε στα ύψη, έχοντας παίξει μόλις ένα χρόνο στην πρώτη ομάδα. Δεν πάνε ούτε τρία χρόνια, αφότου έγινε επαγγελματίας. Δεκαπέντε γκολ και επτά ασίστ στο πορτογαλικό πρωτάθλημα, κι ένα χατ-τρικ στο Europa League, ήταν αρκετά για να κάνουν τους Ισπανούς να δαπανήσουν για χάρη του τα χρήματα που θα εισπράξουν από τον «φτασμένο» πρώην παίκτη τους, Αντουάν Γκριζμάν. Τόσα, και κάτι παραπάνω.\nΕίναι σημείο των (ποδοσφαιρικών) καιρών. Οι πλούσιοι σύλλογοι της Ευρώπης είναι αρκετοί, πλέον, έχουν άπειρα λεφτά για ξόδεμα, αναζητούν διαρκώς νέους πρωταγωνιστές, και -το κυριότερο- τους θέλουν όλο και σε πιο νεαρή ηλικία, ώστε να κερδίζουν από την υπεραξία τους. Ετσι εξηγείται, που ένας 19χρονος παίκτης μπορεί να κοστίζει περισσότερο από τον Μέσι, τον Κριστιάνο Ρονάλντο, τον Γκριζμάν, ή τον Αζάρ. Η… τιμούλα για τον επόμενο αγοραστή κρεμάστηκε, ήδη, στον Ζοάο Φέλιξ. Η ρήτρα εξαγοράς του συμφωνήθηκε στα 350 εκατομμύρια ευρώ! Ο ίδιος υπέγραψε συμβόλαιο επτά ετών και θα εισπράττει 7 εκατ. ευρώ ετησίως.\nΓεννημένος τον Νοέμβριο του 1999, ο «νέος Κριστιάνο» μοιάζει στον Ρονάλντο μόνο στην ντρίμπλα (προτού πάει στη Μάντσεστερ Γιουνάιτεντ και του την κόψει «μαχαίρι» ο Σερ Αλεξ Φέργκιουσον). Κατά τα άλλα, δεν έχει καμία ομοιότητα με τον «CR7». Ούτε στη σωματοδομή, ούτε στη δύναμη ή την ταχύτητα. Τον αποκαλούν έτσι, επειδή θεωρείται το «παιδί – θαύμα» του πορτογαλικού ποδοσφαίρου, όπως ο Κριστιάνο πριν από μιάμιση δεκαετία. Τον Κακά θυμίζει περισσότερο. Αυτός είναι και το ίνδαλμά του – οι αφίσες του υπάρχουν ακόμη στο παιδικό δωμάτιο του Ζοάο Φέλιξ.\nΤον πρωτοείδαμε στον αγώνα Μπενφίκα – ΠΑΟΚ στο «Ντα Λουζ», πέρυσι το καλοκαίρι. Είχε μπει ως αλλαγή, δέκα λεπτά πριν από τη λήξη, κάνοντας το ευρωπαϊκό του ντεμπούτο. Τρεις μέρες νωρίτερα, στις 18 Αυγούστου, είχε παίξει για πρώτη φορά στην Primeira Liga. Το δεύτερο παιχνίδι της καριέρας του στο πορτογαλικό πρωτάθλημα ήταν το ντέρμπι της Λισαβόνας με την Σπόρτινγκ. Μπήκε στο 71′ και έγινε ο νεαρότερος παίκτης που αγωνίστηκε στο ντέρμπι της πορτογαλικής πρωτεύουσας (18 ετών, 9 μηνών και 16 ημερών). Σκόραρε, μάλιστα, στο 86′, ισοφαρίζοντας σε 1-1. «Γκοοοοολ, ο αριθμός 79, Ζοάο…». Ο εκφωνητής του σταδίου έψαχνε στα χαρτιά του, γιατί ήταν αδύνατο να θυμηθεί το όνομά του.\nΣτο παιχνίδι της Μπενφίκα με την Αϊντραχτ Φρανκφούρτης, 19 ετών και κάτι, έγινε ο πιο νέος σε ηλικία… δράστης χατ-τρικ στο Europa League. Τρία γκολ και μια ασίστ. Ηταν η βραδιά που μεγάλοι ευρωπαϊκοί σύλλογοι -η Μάντσεστερ Γιουνάιτεντ και η Μάντσεστερ Σίτι, η Λίβερπουλ, η Αρσεναλ, η Γουέστ Χαμ, η Παρί Σεν Ζερμέν, η Ντόρτμουντ, η Μίλαν, η Μονακό, κ.ά- έγραψαν τον πιτσιρικά στη λίστα των μεταγραφικών τους υπ’ όψιν. Τους πρόλαβε η Ατλέτικο επειδή τον είχε μεγαλύτερη ανάγκη, έχοντας χάσει τον Γκριζμάν.\nΤα έκανε όλα πρόωρα. Ηταν ο νεαρότερος παίκτης που αγωνίστηκε στη Β’ Κατηγορία της Πορτογαλίας (με τη δεύτερη ομάδα της Μπενφίκα), αλλά και ο πιο νέος σκόρερ. Εκανε το επαγγελματικό του ντεμπούτο στις 17 Σεπτεμβρίου 2016 και πέτυχε το πρώτο τέρμα στις 15 Φεβρουαρίου 2017. Στην εθνική ομάδα κλήθηκε σε ηλικία 17 ετών, όμως έπαιξε αμέσως στην Κ-21, προσπερνώντας τρεις ηλικιακές κατηγορίες.\nΤο «παιδί των 120 εκατομμυρίων» -έτσι τον έλεγαν οι συμπαίκτες του στην Μπενφίκα, λόγω της ρήτρας του- ετοιμάζεται για τις παραστάσεις του στην Ισπανία, μια από τις δύο μεγαλύτερες ποδοσφαιρικές σκηνές της Ευρώπης. Και είναι σίγουρο, πως ο εκφωνητής του «Ντα Λουζ» δεν θα ξεχάσει, ποτέ ξανά, το όνομά του.


Και την σκιά του τρέμει ο Ερντογάν (ΒΙΝΤΕΟ)\nΤα υπέρ του δέοντος μέτρα ασφαλείας γεννούν πολλά ερωτήματα.\nΜε τις φήμες για την κατάσταση της υγείας του «σουλτάνου» να φουντώνουν, εντύπωση -αρνητική ως επί το πλείστον- προκαλούν τα μέτρα ασφαλείας της\nπροσωπικής φρουράς του Τούρκου προέδρου ακόμη και μέσα στο Κοινοβούλιο.\nΟι εμμονές του Ρετζέπ Ταγίπ Ερντογάν έχουν πολλαπλασιαστεί, έπειτα και από τις υπόνοιες για νέο πραξικόπημα στη γειτονική χώρα, κάτι που μέχρι στιγμής δεν έχει επιβεβαιωθεί αλλά και ούτε έχει διαψευσθεί από επίσημα χείλη στην Άγκυρα.\nΕίναι χαρακτηριστικό πως ο Ερντογάν έχει χάσει τελείως την εμπιστοσύνη του ακόμη και στο πρόσωπο των πιο -θεωρητικά τουλάχιστον- στενών συνεργατών του.\nΤρανό παράδειγμα τα δρακόντεια μέτρα ασφαλείας, ακόμη και ο σωματικός έλεγχος των κυβερνητικών βουλευτών του ΑΚΡ μέσα στο Κοινοβούλιο της χώρας, λίγο πριν αυτός ανέβει στο βήμα.\nΘυμίζουμε ότι πριν από λίγες ημέρες στη Σύνοδο του ΝΑΤΟ, ο Τούρκος πρόεδρος είχε και πάλι τραβήξει τα φώτα της δημοσιότητας, δείχνοντας ανήμπορος ακόμη και να βγει μόνος από το προεδρικό αμάξι, σχεδόν υποβασταζόμενος από τους φρουρούς του.\nΤι πραγματικά συμβαίνει με τον «σουλτάνο»;


ΑΝΕΞΑΡΤΗΤΗ ΚΙΝΗΣΗ ΣΤΡΑΤΙΩΤΙΚΩΝ (Α.Κί.Σ.): Οι τρεις λόγοι για τους οποίους η Ελλάδα δεν έπρεπε να μπει στην ευρωζώνη\nΣε «τρία λάθη» των ηγεσιών της Ευρωπαϊκής Ένωσης αποδίδει ο Jeffrey Frankel, καθηγητής οικονομικών στο Kennedy School of Government του Πανεπιστημίου Harvard και σύμβουλος του πρώην Αμερικανού Προέδρου, Bill Clinton, τη σημερινή εικόνα της ελληνικής κρίσης χρέους.\nΌπως υποστηρίζει σε άρθρο του στο VoxEU.org, με ημερομηνία 16 Μαιου 2011 που αναδημοσιεύει το capital.gr, «σχεδόν όλοι αναγνωρίζουν σήμερα ότι η ευρωπαϊκή διάσωση της Ελλάδας απέτυχε». «Το ελληνικό χρέος θα χρειαστεί να αναδιαρθρωθεί» σημειώνει, κάνοντας λόγο για αναπόφευκτη «εκρηκτική πορεία» του λόγου χρέους/ ΑΕΠ της Ελλάδας, με δεδομένο το έλλειμμα του προϋπολογισμού, το premium του κρατικού ρίσκου και τους ρυθμούς οικονομικής ανάπτυξης.\n«Η Ελλάδα αποτελούσε τότε μια ΄απόκλιση΄, τόσο γεωγραφικά όσο και οικονομικά».Σύμφωνα με τον Frankel, μέρος της ευθύνης των ευρωπαϊκών ηγεσιών αφορά και την Ευρωπαϊκή Κεντρική Τράπεζα, γεγονός για το οποίο εκφράζει την έκπληξή του, «με δεδομένο ότι κατά τα άλλα αποτελεί τον πιο αξιόλογο και επιτυχημένο πανευρωπαϊκό θεσμό».\nΤο πρώτο εκ των τριών «σφαλμάτων» στα οποία αναφέρεται ο Frankel ήταν η απόφαση με την οποία η Ελλάδα έγινε δεκτή ως μέλος της Ευρωζώνης, του κοινού ευρωπαϊκού νομίσματος.\nΗ Ελλάδα αποτελούσε τότε μια «απόκλιση» τόσο γεωγραφικά όσο και οικονομικά. Δεν κατάφερε να πετύχει τους στόχους των κριτηρίων του Μάαστριχτ, ειδικά την «οροφή» του ελλείμματος στο 3%. «Δεν υπάρχει αμφιβολία», υποστηρίζει, «πως οι περισσότεροι Έλληνες θα συμφωνούσαν με τη θέση ότι, θα ήταν περισσότερο ωφελημένοι σήμερα αν είχαν μείνει έξω από το ευρώ, ελεύθεροι να υποτιμήσουν (σ.σ. το εθνικό τους νόμισμα) και να αποκαταστήσουν τη χαμένη τους ανταγωνιστικότητα».\nΤο δεύτερο «λάθος» ήταν ότι «επετράπη στα spreads των κρατικών ομολόγων της Ελλάδας (και άλλων χωρών της περιφέρειας) να υποχωρήσουν σε μηδενικά σχεδόν επίπεδα την περίοδο 2002-2007». Όπως εξηγεί ο Frankel, «παρά τα ελλείμματα του προϋπολογισμού και τα επίπεδα του χρέους, η Ελλάδα μπορούσε να δανειστεί με την ίδια περίπου ευκολία όπως η Γερμανία. Μέρος της ευθύνης φέρουν οι διεθνείς επενδυτές, οι οποίοι τόσο κραυγαλέα υποτίμησαν» αυτούς τους κινδύνους. Σύμφωνα με τον ίδιο, μέρος της ευθύνης φέρουν και οι οίκοι αξιολόγησης, αλλά και οι δύο πλευρές θα μπορούσαν να ισχυριστούν ότι η ΕΚΤ δεχόταν το ελληνικό χρέος ως εγγύηση, με τους ίδιους όρους με τους οποίους δεχόταν και το γερμανικό.\n«Οι Ευρωπαίοι ηγέτες θα έπρεπε να ευχαριστούν την τύχη τους που υπάρχει το ΔΝΤ».Το τρίτο «λάθος» ήταν η αποτυχία να στείλουν (σ.σ. οι ευρωπαϊκές ηγεσίες) την Ελλάδα νωρίτερα στο Διεθνές Νομισματικό Ταμείο. «Αυτό θα έπρεπε να έχει καταστεί σαφές ήδη από τον Ιανουάριο του 2010. Αντί να σοκαριστούν, οι ηγέτες της Φρανκφούρτης και των Βρυξελλών θα έπρεπε να υποδεχθούν την ελληνική κρίση ως μία χρήσιμη ευκαιρία για να δημιουργήσουν ένα ‘προηγούμενο’ προς όφελος της μακροβιότητας του ευρώ».\n«Η ιδέα ότι ένα τέτοιο πρόβλημα θα προέκυπτε κάποια στιγμή κάπου στην Ευρώπη δεν μπορεί να αποτελεί έκπληξη. Εξάλλου, γιατί οι αρχιτέκτονες συνέταξαν τη ‘Ρήτρα Μη διάσωσης’ (No Bailout Clause) και το ‘Σύμφωνο για τη Σταθερότητα και την Ανάπτυξη’; Οι σκεπτικοί Γερμανοί φορολογούμενοι φοβούνταν ότι θα χρειαζόταν να διασώσουν κάποια ‘αμαρτωλή’ χώρα της Μεσογείου. Οι ευρωπαϊκές ελίτ υιοθέτησαν του δημοσιονομικούς κανόνες για να αντιμετωπίσουν αυτούς ακριβώς τους φόβους».\nΣύμφωνα με τον Jeffrey Frankel, «όταν οι κανόνες απέτυχαν και επήλθε η κρίση, οι Ευρωπαίοι ηγέτες θα έπρεπε να ευχαριστούν την τύχη τους που η πρώτη τέτοια δοκιμασία ανέκυψε σε μία χώρα με δύο συγκεκριμένα χαρακτηριστικά:\nΚατά πρώτον, οι ελληνικές κυβερνήσεις είχαν παραβιάσει τους κανόνες τόσο κατάφορα και τόσο συχνά, που οι Ευρωπαίοι ηγέτες μπορούσαν με καθαρή συνείδηση να υιοθετήσουν μία αυστηρή στάση». Ειδάλλως, εκτιμά ο ίδιος, «η μόνη εναλλακτική ήταν να ρισκάρουν τη δημιουργία ενός ‘προηγούμενου’ σύμφωνα με το οποίο όλες οι κυβερνήσεις θα μπορούν τελικά να διασώζονται συνεχώς, με όλους τους ‘πονοκεφάλους’ ηθικού κινδύνου που κάτι τέτοιο θα δημιουργούσε».\nΚατά δεύτερον, το μέγεθος της ελληνικής οικονομίας επέτρεψε στην Ευρώπη να βρει τα απαραίτητα κεφάλαια ώστε να θωρακίσει άλλα μέλη της, που ήταν επιρρεπή στον κίνδυνο διάχυσης, αλλά με μικρότερο μερίδιο ευθύνης, όπως π.χ. η Ιρλανδία.\n«Οι Ευρωπαίοι ηγέτες θα έπρεπε επίσης να ευχαριστούν την τύχη τους που υπάρχει το ΔΝΤ» υποστηρίζει ο Frankel. «Αντί να αντιδρούν σαν να μην έχουν ξαναδεί παρόμοια κρίση, θα έπρεπε να συνειδητοποιήσουν ότι η επιβολή όρων και προϋποθέσεων για την παροχή ‘πακέτων’ διάσωσης είναι δουλειά του ΔΝΤ. Όπως εξηγεί, η επιβολή μιας επώδυνης δημοσιονομικής προσαρμογής θα ήταν πιο εύκολη μέσα από την αναγωγή του ζητήματος στη διεθνή πολιτική σκηνή, από ότι αν η επίλυσή του περιοριζόταν μεταξύ γειτόνων ή πολιτικών συμμάχων».\n«Όμως η αντίδραση των ηγετών τόσο στη Φρανκφούρτη όσο και στις Βρυξέλλες ήταν ότι η καταφυγή στο ΔΝΤ ήταν αδιανόητη, ότι επρόκειτο για ένα πρόβλημα που έπρεπε να επιλυθεί εντός της Ευρώπης. Ενάντια σε όλες τις μέχρι σήμερα αποδείξεις και παρά την δεκαετία παραβιάσεων του Συμφώνου Σταθερότητας και Ανάπτυξης, θέλουν ακόμη να πιστεύουν ότι μπορούν να επιβάλλουν δημοσιονομική πειθαρχία στα κράτη-μέλη. Η Οικονομική και Νομισματική Ένωση έχει από καιρό μετατραπεί σε στρουθοκάμηλο, που χώνει το κεφάλι της στην άμμο» αναφέρει ο καθηγητής του Harvard.\nΌπως σχολιάζει, «τα τρία αυτά λάθη ανήκουν πια στο παρελθόν». Εκτιμά ότι τα μέτρα που βρίσκονται σήμερα σε ισχύ δεν είναι αξιόπιστα, ωστόσο «δεν είναι πολύ αργά ώστε να εφαρμοστεί το ‘μάθημα’ από το λάθος Νο. 2, την πολιτική δηλαδή της ΕΚΤ να δέχεται ως εγγυήσεις τα ομόλογα όλων των κρατών-μελών».\nΌπως εκτιμά ο Frankel, η Ευρωζώνη θα έπρεπε να υιοθετήσει ένα κανόνα, σύμφωνα με τον οποίο η ΕΚΤ δεν θα δέχεται ως εγγύηση ομόλογα όποιας χώρας δεν καταφέρνει να ανταποκριθεί σε κάποιο δημοσιονομικό κριτήριο, όπως π.χ. το όριο του 3% για το έλλειμμα.\nΈνα τέτοιο σύστημα θα διασφάλιζε μεγαλύτερο αυτοματισμό. Αν μία χώρα παραβίαζε κάποιο κανόνα για θεμιτούς λόγους, π.χ. μία φυσική καταστροφή ή ένα πόλεμο, οι αγορές θα το αντιλαμβάνονταν και θα επέβαλαν μικρό ή και καθόλου premium κινδύνου. Δεν θα χρειαζόταν η κρίση των γραφειοκρατών ή των πολιτκών. Ένα τέτοιο σύστημα θα επέτρεπε την επιστροφή των spreads σε επίπεδα μεταξύ των δύο άκρων, εκείνου του 2002-2007 και των υψηλών του 2009-2011. Και θα έστελναν έτσι οι αγορές ένα «μήνυμα» με «πολύ μεγαλύτερη αξιοπιστία και ισχύ από οποιαδήποτε προειδοποίηση οποιασδήποτε γραφειοκρατίας των Βρυξελλών».\n«Χωρίς έναν τέτοιο μηχανισμό, ο Ευρωπαϊκός Μηχανισμός Σταθερότητας (ESM) κινδυνεύει να μετατραπεί σε έναν μηχανισμό αστάθειας», εκτιμά ο Frnakel.\nΑναρτήθηκε από ΑΝΕΞΑΡΤΗΤΗ ΚΙΝΗΣΗ ΣΤΡΑΤΙΩΤΙΚΩΝ (Α.Κί.Σ) στις 11:49 μ.μ.


Δοκιμάζοντας κρασί (μέρος 1ο) – News of Wine\nΠολλές φορές αισθανόμαστε λίγο άβολα όταν πρόκειται να δοκιμάσουμε ένα κρασί και να πούμε τη γνώμη μας, κι άλλες φορές πάλι, μπορεί να μας φανεί ότι κάποιος είναι υπερβολικός όταν το αναλύει με πολλές λεπτομέρειες.\nΠαρακάτω θα βρείτε βασικές οδηγίες και πληροφορίες που θα σας βοηθήσουν να απαλλαγείτε από το άγχος αυτό, οι οποίες ταυτόχρονα θα σας αλλάξουν -θέλω να πιστεύω -τον τρόπο που θα προσεγγίζετε στο εξής το κρασί.\nΤο κατάλληλο ποτήρι :\nΠριν ξεκινήσετε μια γευσιγνωσία οίνου, φροντίστε να έχετε το κατάλληλο ποτήρι. Θα πρέπει να είναι:\nα) διάφανο, άρα αποκλείστε ποτήρια κρασιού με περίτεχνα σκαλίσματα και σχέδια που δεν αφήνουν ακάλυπτο μέρος, ώστε να μπορείτε να παρατηρείτε το κρασί\nβ) κολονάτο, δηλ. να διαθέτει πόδι από το οποίο θα μπορείτε να το κρατήσετε για να αναδεύετε το κρασί μέσα του, χωρίς να ακουμπάτε το γυαλί του ποτηριού. Έτσι δεν μεταφέρετε τη θερμοκρασία του σώματός σας στο κρασί. Θα πρέπει επίσης το ποτήρι να έχει και το\nγ) κατάλληλο ύψος ώστε κατά την ανάδευση να μην ξεχειλίζει το κρασί.\nδ) Εννοείται πως όταν δοκιμάζουμε ένα νέο κρασί βάζουμε στο ποτήρι ελάχιστη ποσότητα.\nΕλέγχοντας το χρώμα του κρασιού:\nΜπορεί να σας φαίνεται υπερβολή αυτό το στάδιο της γευσιγνωσίας, όμως αποτελεί την πρώτη επαφή με το νέο για σας κρασί. Όσο και αν σας φαίνεται απίστευτο, πριν ακόμα μυρίσουμε και δοκιμάσουμε, μπορούμε μόνο από το χρώμα να βγάλουμε πολλά συμπεράσματα για το κρασί που έχουμε στο ποτήρι μας:\nΑρχικά από το χρώμα του κρασιού καταλαβαίνουμε την κατηγορία του (=λευκό, ροζέ, ερυθρό). Επίσης, όταν πρόκειται για ερυθρό, μπορούμε να καταλάβουμε την ποικιλία του ή τουλάχιστον να την προσεγγίσουμε αποκλείοντας ό,τι αποκλείεται να είναι.\nΓια παράδειγμα: ένα Λιάτικο δεν θα έχει ποτέ το έντονο χρώμα που δίνει το Μαντηλάρι και ένα Grenache Rouge δεν θα έχει ποτέ το έντονο χρώμα ενός Cabernet Sauvignon.\nΕπίσης, όταν το κρασί προέρχεται από σάπια σταφύλια, τότε σίγουρα δεν θα είναι κόκκινο, ακόμα και αν προέρχεται από ποικιλία που δίνει σκουρόχρωμο κρασί, ή από αμπέλι με ελεγχόμενη ποσότητα παραγωγής.\nΌσο πιο μεγάλη είναι η ποσότητα της παραγωγής, τόσο πιο ανοιχτόχρωμο είναι σε σχέση με το κρασί που θα έδινε μικρότερη παραγωγή.\nΕπίσης από το χρώμα του κρασιού αντιλαμβανόμαστε τη σοδειά του κρασιού και την ηλικία του: κρασί σοδειάς από πιο ζεστή χρονιά είναι πιο έντονο χρωματικά και ποιο συμπυκνωμένο. Τα λευκά από ζεστή χρονιά είναι λίγο πιο σκουρόχρωμα, ενώ στα ερυθρά όταν είναι πολύ νέα, έχουν μέσα μια γαλαζο-πρασινωπή απόχρωση ως ανταύγεια.\nΗ ηλικία του αμπελώνα από τον οποίο προέρχεται το κρασί επίσης μπορεί να εντοπιστεί από το χρώμα του κρασιού: ένα κρασί που προέρχεται από πιο παλαιούς αμπελώνες είναι πιο σκουρόχρωμο, σε σχέση με ένα που προέρχεται από πιο νέο-φυτεμένο αμπέλι.\nΟ τρόπος ωρίμανσης του κρασιού φαίνεται από το χρώμα: Η ωρίμανση του κρασιού σε δρύινα βαρέλια δίνει πιο σκούρο χρώμα σε αυτό, από το χρώμα που έχει το κρασί της δεξαμενής. Τέλος, πιο έντονο χρώμα έχουν τα ερυθρά στα οποία έχει γίνει μακράς διάρκειας εκχύλιση (= διαδικασία με την οποία οι φλοιοί του κόκκινου σταφυλιού και ο χυμός τους έρχονται σε επαφή και εμπλουτίζονται σε ανθοκυάνες (=φυσικές χρωστικές του σταφυλιού) και τανίνες (=ουσίες που βοηθούν στην ωρίμανση). Και αυτά όλα είναι μόνο η αρχή για αυτό το πολύ ενδιαφέρον ταξίδι στο χώρο του οίνου που μόλις αρχίζει.\nΠροσεχώς η συνέχεια…..\nΜηδέν Άγαν -Wine Center of Crete\nPrevious Post: 16ος Χάρτης των Γεύσεων – Θεσσαλονίκη\nNext Post: Ένας εύκολος και γρήγορος τρόπος για να διαπιστώσουμε την βιολογική δραστηριότητα του εδάφους


Νέο «χαστούκι» για την Εθνική μας - Nτροπιαστική ήττα από την Αρμενία\nΤρίτη 11 Ιουνίου 2019 23:49\nΔεν μπορεί να σηκώσει κεφάλι η Εθνική μας ομάδα ποδοσφαίρου, καθώς μετά τη συντριβή με 3-0 από την Ιταλία γνώρισε ντροπιαστική ήττα με 2-3 σκορ στο ΟΑΚΑ από την Αρμενία, η οποία μέχρι πρότινος δεν είχε πετύχει ούτε γκολ απέναντι στο αντιπροσωπευτικό μας συγκρότημα.\nΜε τον χειρότερο τρόπο ξεκίνησε το παιχνίδι για το αντιπροσωπευτικό μας συγκρότημα, καθώς οι φιλοξενούμενοι άνοιξαν το σκορ μόλις στο 8ο λεπτό με τον Καραπετιάν, ο οποίος μετά από εξαιρετική κάθετη πάσα πέρασε τον Βλαχοδήμο και έκανε το 0-1 για την ομάδα του.\nΤα πράγματα στη συνέχεια όμως έγινε ακόμη χειρότερα για τη «γαλανόλευκη», καθώς ο Γκαζαριάν στο 32ο λεπτό με ωραίο πλασέ έκανε για τους Αρμένιους το 0-2, που ήταν και το σκορ του ημιχρόνου.\nΣτο β' ημίχρονο το αντιπροσωπευτικό μας συγκρότημα μπήκε δυνατά στον αγωνιστικό χώρο και κατάφερε να μειώσει στο 54ο λεπτό, όταν μετά από ασίστ του Φορτούνη, ο Ζέκα με σουτ έστειλε την μπάλα στα δίχτυα του Αϊραπετιάν (1-2).\nΣτο 74ο λεπτό ο Μπασεργιάν ανέβασε τον δείκτη του σκορ στο 1-3 για τους φιλοξενούμενους, ενώ ο καλύτερος παίκτης Εθνικής μας, Κώστας Φορτούνης μείωσε στο 87' με έξοχη ατομική ενέργεια (2-3).\nΓκολ: 8' Καραπετιάν (Αρμενία), 32' Γκαζαριάν (Αρμενία), 54' Ζέκα (Ελλάδα), 74' Μπασεργιάν (Αρμενία), Φορτούνης (Ελλάδα).\nΚίτρινες: Πέλκας (Ελλάδα), Μκρτσιάν (Αρμενία), Καραπετιάν (Αρμενία), Ζέκα (Ελλάδα), Μασούρας (Ελλάδα).\nΕλλάδα: Βλαχοδήμος, Σιόβας, Παπασταθόπουλος, Μαυρίας (17’ λ.τ. Κώτσιρας), Κούτρης, Ζέκα, Σάμαρης (75' Σιώπης), Πέλκας (68' Κολοβός), Μασούρας, Φορτούνης, Κουλούρης.\nΑρμενία: Αϊραπετιάν, Χαρογιάν, Γκριγκοριάν, Μικριτιάν (55' Χοβσεπιάν), Γκαζαριάν (83' Αβετισιάν ), Μπαρσεγιάν, Χοβανισιάν, Μιχιταριάν, Χαμπαρτσουμγιάν, Καραπετιάν (70' Μπαμπαγιάν), Ισκανγιάν.


Στις 22 Ιουλίου μέλη της «Εκκλησίας» της Σαηεντολογίας,\nμεταξύ αυτών και γνωστοί τραγουδιστές, συνευρέθηκαν προς «υποστήριξη της ελευθερίας της θρησκείας» στο Κέντρο Πληροφοριών της Σαηντεολογίας στο κέντρο του Clearwater στην Φλόριντα των ΗΠΑ.\nΜε σύνθημα «ο καθένας έχει το δικαίωμα στην ελεύθερη σκέψη, την συνείδηση και την θρησκεία», λέγοντάς μας δηλαδή τα αυτονόητα, οι συγκεντρωμένοι ζήτησαν ούτε λίγο ούτε πολλοί «παγκόσμια ειρήνη», τουτέστιν παγκόσμια κυβέρνηση που θα την εξασφαλίσει.\nΗ παγκόσμια εξουσία θα πρεσβεύει δήθεν την «ελευθερία σκέψης», αλλά στην ουσία θα επιβληθεί η Πανθρησκεία, η οποία θα συγχωνεύσει όλες τις θρησκείες και θα αλλάξει ακόμα και τα τελετουργικά.\nΓια Χριστό ούτε κουβέντα!\n«Η εκδήλωση έχει ως σκοπό να αυξήσει την επίγνωση και να ενισχύσει την αποδοχή των Ανθρωπίνων Διακαιωμάτων καθώς και την θρησκευτική ανοχή για όλες τις θρησκείες», ανέφερε ο Amber Skjelset, μάνατζερ του «Scientology Information Center».\nΗ ανοχή προς όλες τις θρησκείες θα μεταφρασθεί σύντομα ως υποχρεωτική ένωση όλων των θρησκειών σε ένα δόγμα.\nΕτικέτες ΑΙΡΕΣΕΙΣ , ΠΑΝΘΡΗΣΚΕΙΑ , ΣΑΗΕΝΤΟΛΟΓΙΑ


ΠΑΟΚ Σταυρού: Καλή χρονιά με Κωστή Χάβο στα Ασπρόμαυρα! - Strymonikos Today\nΠΑΟΚ Σταυρού: Καλή χρονιά με Κωστή Χάβο στα Ασπρόμαυρα!\n'' Για τους Σταυρινούς και τον ΠΑΟΚ Σταυρού η εκτίμηση και η αγάπη μου παραμένει πάντα σταθερή. Μακάρι να μπορέσει να γίνει κάποια στιγμή και να έρθω να αγωνιστώ στο ιστορικό αυτό σωματείο. Αυτό όμως δεν είναι κάτι που μπορώ να το καθορίσω μονάχα εγώ.Το ποδόσφαιρο και η περοχή μας χρειάζεται ισχυρά σωματεία και εύχομαι ολόψυχα ο ΠΑΟΚ Σταυρού να πρωταγωνιστεί πάντα όσο πιο δυνατός γίνεται και είμαι σίγουρος πως κάποια στιγμή οι δρόμοι μας θα ενωθούν. Σας ευχαριστώ''\nΜε αυτά τα λόγια έκλεινε την συνέντευξή του σε μένα το περασμένο καλοκαίρι ο Κωστής λίγο μετά αφού είχε κλείσει η μεταγραφή του στον Αετό Βαρβάρας...\nΚαι να που λίγους μήνες μετά οι δρόμοι του ΠΑΟΚ Σταυρού και του Κώστα Χάβου ενώνονται τελικά με το ιδανικότερο ποδαρικό για τη νέα χρονιά που ήρθε !!!\nΠρόκειται για μια μεγάλη, τεράστια κατά τη γνώμη μου μεταγραφή για τον Δικέφαλο του Σταυρού η οποία οφείλεται αποκλειστικά στον πρόεδρο Δημήτρη Καρπούζη που προσπάθούσε από πέρυσι να φέρει τον Κωστή στην ομάδα. Οι προσπάθειες του τελικά καρποφόρησαν και.. να που ο Αη-Βασίλης έφερε το καλύτερο δώρο στον σύλλογο.\nΟ Κωστής ξεκινώντας από τον Ελλήσποντο Νέας Μαδύτου από όπου και κατάγεται και κουβαλώντας στα γονίδια του την κληρονομιά της ποιότητας ενός ονόματος που έχει βγάλει διαχρονικά σπουδαία ταλέντα, έχει καταφέρει τα τελευταία χρόνια να αφήσει και αυτός δυναμικά το δικό του στίγμα στο Ερασιτεχνικό ποδόσφαιρο τόσο του νομού Θεσ/νίκης, όσο και στο νομό Χαλκιδικής.\nΚαλώς ήρθες Κωστή στον ΠΑΟΚ Σταυρού και ότι καλύτερο μέσα από την καρδιά μου στην πορεία σου. Γερός και σιδερένιος να είσαι και να γράψεις ιστορία με την Ασπρόμαυρη φανέλα !!!\nO Kώστας Χάβος στον ΠΑΟΚ Σταυρού.\nΗ πρώτη μεταγραφή για την νέα χρονιά στην μεταγραφική περιόδο του Ιανουαρίου είναι ο 24χρονος μεσοεπιθετικός Κώστας Χάβος ο οποίος εχει αγωνιστεί στο παρελθόν στον Ελλήσποντο Μαδύτου, Ένωση Συκεών, Εθνικό Σοχού, Στρατώνι και πρόσφατα αγωνιζόταν στον Αετό Βαρβάρας.\nΚαλοσωρίζουμε τον Κώστα στην μεγάλη οικογένεια του ΠΑΟΚ Σταυρού , του ευχόμαστε να είναι υγειής και να βοηθήσει και αυτός την ομάδα μας να πετύχει τους στόχους της.\nΟ ΠΑΟΚ Σταυρού τις ερχόμενες ημέρες θα κινηθεί για την απόκτηση ενός ακόμα ποδοσφαιριστή για την μεταγραφική περίοδο Ιανουαρίου - Φεβρουαρίου.\n'' Για τους Σταυρινούς και τον ΠΑΟΚ Σταυρού η εκτίμηση και η αγάπη μου παραμένει πάντα σταθερή. Μακάρι να μπορέσει να γίνει κάποια στιγμή και να έρθω να αγωνιστώ στο ιστορικό αυτό σωματείο. Αυτό όμως δεν είναι κάτι που μπορώ να το καθορίσω μονάχα εγώ.\nΤο ποδόσφαιρο και η περοχή μας χρειάζεται ισχυρά σωματεία και εύχομαι ολόψυχα ο ΠΑΟΚ Σταυρού να πρωταγωνιστεί πάντα όσο πιο δυνατός γίνεται και είμαι σίγουρος πως κάποια στιγμή οι δρόμοι μας θα ενωθούν. Σας ευχαριστώ''\n- See more at: http://strymonikostoday.gr/index.php/component/k2/item/1044-%CF%83%CF%84%CE%BF%CE%BD-%CE%B1%CE%B5%CF%84%CF%8C-%CE%B2%CE%B1%CF%81%CE%B2%CE%AC%CF%81%CE%B1%CF%82-%CE%BF-%CE%BA%CF%89%CF%83%CF%84%CE%AE%CF%82-%CF%87%CE%AC%CE%B2%CE%BF%CF%82#sthash.AO2ufL6N.dpuf\nΠερισσότερα σε αυτή την κατηγορία: « Ασπροβάλτα, Σταυρός, Ν. Μάδυτος, Ν. Απολλωνία: 1o Asprovalta Academy Trophy 3 Ιανουαρίου 2016\tΑσπροβάλτα: Βετεράνοι Βόλβης Vs Βετεράνοι Ξάνθης Κυριακή 10 Ιανουαρίου 2016 »


Γαλλία Κορωνοϊός ΘΕΜΑ 104,6\n02/12/2020, 14:29 2\nΤι υποστήριξε ο Γρηγόρης Γεροτζιάφας για την κατάσταση στην Ελλάδα στον ΘΕΜΑ 104,6\nΓια όσα θα μπορούσε να κάνει διαφορετικά η Ελλάδα στο δεύτερο κύμα της πανδημίας, μίλησε στον ΘΕΜΑ 104,6 ο Γρηγόρης Γεροτζιάφας, καθηγητής Αιματολογίας Ιατρική Σχολή Σορβόννης. Σημειώνεται ότι ο Έλληνας καθηγητής, έχει ανακαλύψει με την ομάδα του το πρώτο προγνωστικό αιματολογικό τεστ που είναι σε θέση να διαγνώσει αν ένας άνθρωπος θα νοσήσει βαριά ή όχι από τον κορωνοϊό.\nprotothema · 2020.12.02 ΣΥΝΕΝΤΕΥΞΗ ΓΡΗΓΟΡΗΣ ΓΕΡΟΤΖΙΑΦΑΣ 1\nΗ ταχύτητα στην Ελλάδα, τόνισε ο κ. Γεροτζιάφας, είναι πολλαπλάσια συγκριτικά με τον ευρωπαϊκό μέσο όρο. Υπογράμμισε, ότι δεν έγινε κατάλληλη προετοιμασία, παρότι υπήρχε το πλεονέκτημα των έξι μηνών αλλά και η εμπειρία του πρώτου κύματος. «Δεν θα έπρεπε να έχουμε τόσο μεγάλη μόλυνση στη Β. Ελλάδα και σε περιοχές όπως οι Σέρρες και η Δράμα», ανέφερε χαρακτηριστικά. Ειδικά για τη Θεσσαλονίκη αλλά και την ευρύτερη περιοχή εκτίμησε ότι δεν υποχωρεί η πανδημία επειδή «ο χρόνος παραμονής των ασθενών μέσα στο νοσοκομείο, έχει περιοριστεί λόγω της μεγάλης πίεσης και βγαίνουν πριν τις 14 μέρες, όταν είναι ακόμα μολυσματικοί και αυτή είναι μία πηγή αναμετάδοσης».\n«Στη συνδρομή και τη στήριξη του ΕΣΥ, θα έπρεπε να συμμετέχουν ενεργά οι στρατιωτικοί γιατροί αλλά και ο ιδιωτικός τομέας. Στη Γαλλία είχαμε αυτή τη συμμετοχή και τη στήριξη από τους ιδιώτες και το στρατό. Έγινε συμφωνία από πολύ νωρίς ανάμεσα στο κράτος και τον ιδιωτικό τομέα. Χρειάζεται διαπραγμάτευση με τους ιδιώτες ενώ σε όσους αρνούνται, παρά τη δύσκολη κατάσταση, επιβάλλεις» σχολίασε ενδεικτικά. Χαρακτηριστικό παράδειγμα αυτής της πρακτικής, όπως τόνισε ο κ. Γεροτζιάφας είναι η Γαλλία, που κατάφερε να σταθεροποιήσει την κατάσταση.\n«Στη Γαλλία, συμμετείχαν ακόμη και φοιτητές ιατρικής, ενώ όλο το καλοκαίρι παρακολουθούσαν εκπαιδευτικά σεμινάρια για την αντιμετώπιση της κρίσης, από τα πιο βασικά ακόμη και για τη σωστή χρήση γαντιών», πρόσθεσε, ενώ τόνισε πως θεωρεί δεδομένο, ότι «θα υπάρξει και τρίτο κύμα, για το οποίο ήδη προετοιμάζονται οι Γάλλοι και αναμένεται λίγο μετά τις γιορτές των Χριστουγέννων».\nΜε αφορμή το παράδειγμα της Γαλλίας, ο κ. Γεροτζιάφας έδωσε ιδιαίτερη έμφαση στην πρωτοβάθμια φροντίδα, λέγοντας ότι «από το σπίτι θα έπρεπε να υπάρχει ο έλεγχος των περιστατικών, ώστε να μη χρειαστεί να φτάσουν βαρέως στα νοσοκομεία. Διότι αν ξεκινήσει από τη στενή παρακολούθηση ενός γιατρού από το σπίτι, τότε μπορεί κανείς να προλάβει τα χειρότερα».\nΣτη Γαλλία για παράδειγμα τόνισε ο κ. Γεροτζιάφας οι πολίτες που έχουν ανάγκη «παρακολουθούνται από ένα δίκτυο γιατρών, είτε με τηλεϊατρική, είτε με επισκέψεις στο σπίτι, με το ταξί μάλιστα να το πληρώνει το κράτος».\n«Το κράτος έχει ενεργή παρουσία ως συντονιστής και αυτό πρέπει να γίνει με την παρακολούθηση στο σπίτι, αλλιώς θα πεθάνουν κι άλλοι άνθρωποι».\nΤόνισε δε ότι «παράλληλα, θα έπρεπε όσοι ασθενείς έχουν άλλες παθήσεις (π.χ. καρδιά), να παρακολουθούνται τακτικά, αυτούς τους ανθρώπους πρέπει να τους ξέρει μια υγειονομική αρχή, να τους φροντίζει και όταν υπάρχει έξαρση να τους βάζει σε ένα επιλεγμένο lockdown».\n«Το εμβόλιο είναι ένα τρομερό εργαλείο, όμως δεν είναι πανάκεια», σχολίασε ο κ. Γεροτζιάφας, τονίζοντας ότι ακόμη και όταν αρχίσουν οι εμβολιασμοί θα συνεχιστούν τα περιστατικά COVID, διατηρώντας μια επιφυλακτική αισιοδοξία. Παράλληλα, μιλώντας για τη θεραπεία υπογράμμισε ότι είναι σημαντικά τα αντιπηκτικά φάρμακα, τα αντιικά, αλλά και η κορτιζόνη όπου υπάρχει ανάγκη.\nΝαι !! Τότε μεγάλε γιατί στην Γαλλία οι θανατοι είναι 20 φορές πάνω από την Ελλάδα!!!!!!!!!!ασε τα κρούσματα !!!!!!!!\nΣυμφωνώ απολύτως. Βγαίνουν και μιλούν κάποιοι και δίνουν συμβουλές όταν το δικό τους σύστημα έχει αποτύχει πλήρως. Μιλάμε για τρέλα.\nΑυτά τα γαλλικά ανέκδοτα είναι πολύ πετυχημένα! Εδώ στην Ελλάδα εμείς ξεκινάμε να πληρώνουμε με το που ξεκλειδώνουμε και βγαινουμε από το σπίτι.\n28/01/2021, 06:25 2\n28/01/2021, 06:22 5


ΚΑΘΗΜΕΡΙΝΑ & ΕΠΙΚΑΙΡΑ: Νέες αποκαλύψεις κατά του Γιώργου απ’ τον Παν. Ρουμελιώτη!\nΝέες αποκαλύψεις κατά του Γιώργου απ’ τον Παν. Ρουμελιώτη!\nΑυγ. 05 2012 17:45 Blogoσφαιρα no comments\nΑυτό το σίριαλ της αντιπαράθεσης μεταξύ του τέως πρωθυπουργού Γ. Παπανδρέου και του πρώην εκπροσώπου της Ελλάδας στο ΔΝΤ και ιστορικού στελέχους των κυβερνήσεων του Ανδρέα Παπανδρέου (είχε κατ’ επανάληψη χρηματίσει υπουργός του) Παν. Ρουμελιώτη, θα έχει πολύ ενδιαφέρουσα συνέχεια με σημαντικότατες πολιτικές προεκτάσεις.\nΥπενθυμίζουμε, ότι προ ολίγων ημερών ο Παν. Ρουμελιώτης είχε αποκαλύψει πως το πρόγραμμα της τρόικας (ΔΝΤ, ΕΚΤ και Κομισιόν) για τη διάσωση της ελληνικής οικονομίας είχε εκτιμηθεί εξαρχής ότι ήταν λάθος και δεν οδηγούσε στην έξοδο απ’ την κρίση, ήταν μια συνταγή αδιεξόδου!\nΑυτή η αποκάλυψη είχε προκαλέσει την έντονη αντίδραση του Γ. Παπανδρέου, ο οποίος ισχυρίστηκε ότι ουδείς είχε πει τότε (άνοιξη του 2010) στην ελληνική κυβέρνηση ότι το πρόγραμμα ήταν λάθος και αδιέξοδο!\nΑπ’ τη μεριά του ο Ρουμελιώτης ανταπάντησε ότι η ελληνική κυβέρνηση είχε ενημερωθεί γι’ αυτή την άποψη.\nΌλα αυτά είχαν σαν αποτέλεσμα, να διατάξει επείγουσα έρευνα ο οικονομικός εισαγγελέας κ. Πεπόνης και η άγρια κόντρα μεταξύ Γ. Παπανδρέου και Παν. Ρουμελιώτη να λαμβάνει νέες διαστάσεις.\nΣύμφωνα με αποκλειστικές πληροφορίες του Newsbomb, τόσο στα πλαίσια της έρευνας του κ. Πεπόνη, όσο και με άλλες παρεμβάσεις του το επόμενο διάστημα, ο πρώην εκπρόσωπος της Ελλάδας στο ΔΝΤ θα κάνει κι άλλες αποκαλύψεις, σοβαρές, που αναμένεται να προκαλέσουν τριγμούς στο σύστημα και να επηρεάσουν καταλυτικά τις πολιτικές εξελίξεις.\nΣυγκεκριμένα θα αποκαλύψει ότι:\n• Η ελληνική κυβέρνηση είχε εγκαίρως ενημερωθεί ότι η συνταγή που είχε επιλεγεί την άνοιξη του 2010 για τη διάσωση της ελληνικής οικονομίας ήταν λαθεμένη και το πρόγραμμα «δεν έβγαινε» και αδιαφόρησε!\nΘα κάνει όμως και μια άλλη αποκάλυψη που θα προκαλέσει σεισμό.\nΘα ισχυριστεί ότι:\n• Ο τότε επικεφαλής του ΔΝΤ Ντομινίκ Στρος Καν είχε τονίσει στον Γ. Παπανδρέου, ότι το πρόγραμμα ήταν αδιέξοδο και μόνο αν ο Έλληνας πρωθυπουργός διεκδικούσε ένα γενναίο «κούρεμα» του ελληνικού χρέους θα είχε σοβαρή πιθανότητα επιτυχίας. Αλλά ο Γ. Παπανδρέου ουδέποτε εκείνη την περίοδο διεκδίκησε κάτι τέτοιο!\nΚαι όχι μόνο αυτό αλλά, υπενθυμίζουμε, τότε τόσο ο Γ. Παπανδρέου όσο και ο υπουργός Οικονομικών Γ. Παπακωνσταντίνου τόνιζαν προς πάσα κατεύθυνση, ότι όποιος κάνει λόγο για «κούρεμα» του ελληνικού χρέους ήταν εχθρός της χώρας μας στην προσπάθεια που έκανε για έξοδο απ’ την οικονομική κρίση!\nΌπως εύκολα αντιλαμβάνεται κάποιος, όλες αυτές οι νεότερες αποκαλύψεις θα δημιουργήσουν τρομερές αναταράξεις.\nΔεν αποκλείεται μάλιστα να είναι αυτές που θα οδηγήσουν σε εξεταστική επιτροπή για το πώς φτάσαμε στα μνημόνια, κάτι για το οποίο είχε δεσμευτεί προεκλογικά ο πρωθυπουργός Αντ. Σαμαράς, αλλά λόγω της συνεργασίας με το ΠΑΣΟΚ στα πλαίσια της συγκυβέρνησης δεν έχει ακόμα προωθήσει…\nΑναρτήθηκε από SOT SOT στις 8/06/2012 08:08:00 π.μ.


Η Μαριλένα Μαραγκού συντονίζει και διαχειρίζεται τα προγράμματα του Εργαστηρίου Εκπαιδευτικής Πολιτικής, Έρευνας, Ανάπτυξης και Διαπανεπιστημιακής Συνεργασίας (ERDIC). Κατέχει πτυχίο στη Διοίκηση Επιχειρήσεων από το Πανεπιστήμιο Πειραιώς και MSc στο Διεθνές Μάρκετινγκ από το Οικονομικό Πανεπιστήμιο Αθηνών. Ο τίτλος της διπλωματικής της εργασίας ήταν: «Συνεργασία Πανεπιστημίων-Επιχειρήσεων: Συνεργασία και εμπορευματοποίηση των αποτελεσμάτων της Ε&Α στην Ευρώπη», την οποία έγραψε στο Πανεπιστήμιο Εφαρμοσμένων Επιστημών του Muenster όπου φοίτησε με το πρόγραμμα Erasmus. Εργάστηκε στο Ερευνητικό κέντρο Science to Business Marketing (S2BMRC) του Πανεπιστημίου Εφαρμοσμένων Επιστημών Munster στη Γερμανία από το 2012 έως το 2013 ως βοηθός έρευνας μάρκετινγκ και μέλος του προσωπικού ευρωπαϊκών και διεθνών προγραμμάτων.\nΕργάστηκε ως υπεύθυνη υλοποίησης έργου για το Ευρωπαϊκό πρόγραμμα Jean Monnet "Universities4EU" 2014-16 και εθελοντικά ως μέλος της ομάδας έργου στα προγράμματα Jean Monnet; "YouthActiv" 2013-14 και "EuropeStARTS" 2013-14 που υλοποίησε το τμήμα Διεθνών και Ευρωπαϊκών Σπουδών, Πανεπιστημίου Πειραιώς. Εργάστηκε επίσης στην ASSET Ltd ως διαχειρίστρια του προγράμματος ERASMUS+ "Invest in Innovation" την περίοδο 2014-2016.\nΟ Παναγιώτης Κύριλλος είναι υποστηρικτικό μέλος στα προγράμματα που διαχειρίζεται και συμμετέχει το Εργαστηρίου Εκπαιδευτικής Πολιτικής, Έρευνας, Ανάπτυξης και Διαπανεπιστημιακής Συνεργασίας (ERDIC) για θέματα Τεχνολογιών της Πληροφορίας (ΙΤ). Είναι υπεύθυνος για την ανάπτυξη και διαχείριση ψηφιακών μέσων (εκπαιδευτικά συστήματα, ιστοσελίδες, προγράμματα εσωτερικής επικοινωνίας) και δημιουργία πολυμέσων για τις ανάγκες του Εργαστηρίου ERDIC.\nO Παναγιώτης είναι τελειόφοιτος φοιτητής στο Τμήμα Ψηφιακών Συστημάτων του Πανεπιστημίου Πειραιώς. Έχει αναπτύξει, την πλατφόρμα διαχείρησης ηλεκτρονικών μαθημάτων του Εργαστηρίου ERDIC που φιλοξενεί το e-class του μεταπτυχιακού «Διεθνείς και Ευρωπαϊκές Πολιτικές για την Εκπαίδευση, Κατάρτιση και Έρευνα», την ιστοσελίδα του Τμήματος Διεθνών και Ευρωπαϊκών Σπουδών, Πανεπιστήμιο Πειραιά και την ηλεκτρονική εφαρμογή του Ευρωπαϊκού προγράμματος Jean Monnet «Universities4EU» 2014-16.


Τούρτα κέικ ουράνιο τόξο για το παρτυ του παιδιου σας!!!!\n2 Φεβρουαρίου 2019 | 00:33\nΦανταστική πολύχρωμη τούρτα ουράνιο τόξο. Ενα εύκολο και εντυπωσιακό χρωματιστό κέικ, που μπορεί να γίνει η τέλεια τούρτα γενεθλίων σε παιδικό πάρτυ!\n2 κοφτά κ.γ. μπέικινκ πάουντερ\n3 μεγάλα αβγά χτυπημένα\nΔείτε επισης: Εύκολη τούρτα με μπισκότα, πραλίνα σοκολάτα και φράουλες!!\nΓια την επικάλυψη του rainbow cake\nΦτιάχνουμε τη γκανάζ λευκής σοκολάτας, που θα χρησιμοποιήσουμε για επικάλυψη στην τούρτα κέικ ουράνιο τόξο. Ψιλοκόβουμε σε μπολ τη σοκολάτα και το βούτυρο. Προσθέτουμε την κρέμα, τα βάζουμε σε μπεν μαρί σε χαμηλή φωτιά και ανακατεύουμε τακτικά μέχρι να λιώσουν τα υλικά. Αφήνουμε σε θερμοκρασία δωματίου αρκετές ώρες μέχρι να σταθεροποιηθεί τελείως.\nΑν η θερμοκρασία του χώρου είναι χαμηλή θα σταθεροποιηθεί γρήγορα. Αν κάνει πολύ ζέστη, κυρίως την άνοιξη και το καλοκαίρι, θέλει μια ολόκληρη νύχτα. Όταν σταθεροποιηθεί το χτυπάμε με σύρμα να αφρατέψει, ώστε να μπορούμε να αλείψουμε την επιφάνεια.\nΓια το χρωματιστό κέικ ουράνιο τόξο\nΠροθερμαίνουμε το φούρνο στους 140ºC στις αντιστάσεις ή στους 120ºC στον αέρα. Βουτυρώνουμε φόρμα δαχτυλίδι με αποσπώμενη βάση με διάμετρο 22 εκ. και στρώνουμε αντικολλητικό χαρτί ψησίματος.\nΣε κατσαρόλα βάζουμε όλα τα υγρά υλικά: βούτυρο και σοκολάτα ψιλοκομμένα, τη ζάχαρη και το νερό σε χαμηλή φωτιά, μέχρι να λιώσουν τα υλικά. Ανακατεύουμε τακτικά. Αφήνουμε 10′ να κρυώσουν.\nΚοσκινίζουμε όλα τα στερεά υλικά: αλευρι, μπέικινκ πάουντερ, αλάτι και βανίλια. Ρίχνουμε 2-3 κ.σ. αλεύρι στα υγρά υλικά, ανακατεύουμε με σύρμα και προσθέτουμε τα χτυπημένα αβγά. Ανακατεύουμε να ενσωματωθούν τα αβγά. Τέλος, προσθέτουμε όλα τα υπόλοιπα κοσκινισμένα υλικά και απαλά ανακατεύουμε με σπάτουλα.\nΙσομοιράζουμε το μείγμα του κέικ σε 4-5 μπολ. Προσθέτουμε στο κάθε ένα διαφορετικό χρώμα ζαχαροπλαστικής, τόσο όσο να μας ικανοποιεί η ένταση του κάθε χρωματισμού. Βάζουμε ένα ένα τα μείγματα σε στρώσεις στη φόρμα, ρίχνοντας πάντα στο κέντρο. Αυτό απλώνει από μόνο του, είναι αραιό το μείγμα. Κάθε στρώση που προσθέτουμε στο κέντρο του προηγούμενου μείγματος απλώνεται προς τα έξω με την πίεση που ασκεί η επόμενη στρώση.\nΨήνουμε σε καλά προθερμασμένο φούρνο για περίπου 2 ώρες, μέχρι να βγαίνει καθαρή η λάμα του μαχαιριού. Αν ψήσουμε σε αέρα θέλει λιγότερο χρόνο, αλλά πάντα ο χρόνος ψησίματος είναι σχετικός. Δεν το βγάζουμε αν δεν βγαίνει καθαρή και στεγνή η λάμα του μαχαιριού από το κέντρο του κέικ. Αφήνουμε να κρυώσει για 20′-25′ και το ξεφορμάρουμε.\nΌταν πρόκειται να σερβίρουμε την τούρτα, καλύπτουμε όλη την επιφάνεια με την χτυπημένη και αφράτη γκανάζ λευκής σοκολάτας. Ο παρατεταμένος χρόνος ψησίματος σε χαμηλή θερμοκρασία είναι απαραίτητος για να μην αλλοιωθούν τα χρώματα και για ψηθεί σωστά μέχρι μέσα, μιας και το μείγμα του κέικ είναι πιο ρευστό από το κανονικό.\nΜπορείτε να βάλετε το μείγμα του κέικ σε στρογγυλή φόρμα του κέικ (με τρύπα στην μέση), αφού ψηθεί και γλασάρεται το ουράνιο τόξο. Το σερβίρετε σε τουρτιέρα και γεμίζετε το κενό στην μέση με καραμελάκια της αρεσκείας σας.


Μάρμαρο Θάσου: Μια συνειδητή επιλογή! | HuffPost Greece\n31/08/2016 06:55 EEST | Updated 01/09/2017 08:12 EEST\nΔε χρειάζεται να εστιάσεις το βλέμμα προς το νησί. Απλά να ατενίσεις από το ferry boat της γραμμής που κατευθύνεται από την Κεραμωτή προς τη Θάσο, για να αναγνωρίσεις τις... πληγές. Τις πληγές στα καταπράσινα βουνά και στις χαράδρες, λευκές κηλίδες σε πράσινο φόντο: τις πληγές τις εξόρυξης του Θασιακού μαρμάρου!\nΗ εξόρυξη στη Θάσο είναι επιλογή. Πάντα η εξόρυξη, όπου εφαρμόζεται, είναι επιλογή. Στη συγκεκριμένη περίπτωση είναι μια διαχρονική επιλογή. Από τα προϊστορικά ορυχεία ώχρας (περιοχή Τζίνες Λιμεναρίων) που αποτελούν σταθμό στην εξορυκτική δραστηριότητα της Ευρώπης αντιπροσωπεύοντας τα πρώτα υπόγεια ορυχεία στον Ευρωπαϊκό χώρο1, μέχρι τη σύγχρονη εποχή που το χιονόλευκο μάρμαρο του νησιού συνεχίζει να ταξιδεύει στα πέρατα του κόσμου2, 3, 4...\nΚαι φυσικά οι Αλυκές Θάσου, το ιστορικό λατομείο -μισοβυθισμένο σήμερα- που έδωσε το μάρμαρο στην Αμφίπολη και όχι μόνο. Εκεί που επί αιώνες, από τον 6ο αιώνα π.Χ. έως τον 6ο αιώνα μ.Χ., τα πλοία πλεύριζαν την άκρη του λατομείου και έδεναν στις αυτοσχέδιες δέστρες, τρύπες μέσα στους μαρμάρινους βράχους, για να ρυμουλκήσουν τα περιζήτητα ογκομάρμαρα 6...\nΓια να φτάσουμε στο σήμερα. Που ορισμένοι ατενίζουν με κατήφεια και δέος τα ιστορικά κουφάρια της εξόρυξης αιώνων. Ενώ κάποιοι άλλοι υπολογίζουν τα διόλου ευκαταφρόνητα οφέλη, τόσο του δήμου όσο και των κατοίκων γενικότερα από την εξόρυξη. Η αλήθεια είναι ότι σήμερα, πάνω από το 80% των εσόδων του δήμου Θάσου προέρχεται από τα μισθώματα της εξόρυξης... Οχι από τις ξαπλώστρες, όχι από την περί πολλού θρυλούμενη βαριά βιομηχανία του τουρισμού που κάθε καλοκαίρι κάνει... απόβαση στο νησί. Αλλά από την ορθή διαχείριση της επιλογής της εξόρυξης του Θασιακού μαρμάρου...\nΗ εξόρυξη στη Θάσο δεν είναι απλά επιλογή. Είναι μια a priori επιλογή, μια συνειδητή επιλογή. Είναι μια επιλογή που δε διαθέτει περιτύλιγμα, δε διαθέτει «κουρτίνα» που ενδεχομένως αποκρύπτει τα κακώς κείμενα. Δεν είναι κάτι που αποκρύπτεται άλλωστε. Είναι πληγές στο τοπίο, που σπάνια θα επουλωθούν πλήρως. Είναι όμως μια καθαρή επιλογή. Με την έννοια ότι γνωρίζεις το αποτέλεσμα από πριν, ότι το αποτύπωμα είναι προφανές και δεν αποσιωπείται. Είναι όμως αυτό που βλέπουμε, η οπτική και αισθητική αλλοίωση του τοπίου, και τίποτε παραπάνω. Δεν μολύνει τα ποτάμια, την ατμόσφαιρα, τη θάλασσα, τους ανθρώπους.... Και η αλλοίωση αυτή της γεωμορφολογίας, είναι μερικώς αντιστρεπτή και σε μεγάλη χρονική κλίμακα πλήρως αντιστρεπτή.\nΟ τουρισμός και η εξόρυξη δεν είναι κατ' ανάγκη εχθροί ή αδιάφοροι εταίροι που καθένας κάνει τη δουλειά του σε διαφορετική αρένα... Αντιθέτως, μπορούν να γίνουν οι καλύτεροι φίλοι.\nPLUS: ΚΟΙΝΩΝΙΑ Θάσος μάρμαρο εξόρυξη χρυσός άργυρος τουρισμός εκμετάλλευση


Τα συνηθέστερα λάθη στην φροντίδα των δοντιών - STAR FM 933\n13 Απρίλιος 2021 19:48\nΠλένουμε τα δόντια μας, όμως το κάνουμε σωστά; Μήπως ο τρόπος που έχουμε συνηθίσει να βουρτσίζουμε την οδοντοστοιχία μας, ο χρόνος που αφιερώνουμε αλλά και κάποιες μικρές λεπτομέρειες στις επιλογές μας δεν φέρνουν το αποτέλεσμα που θέλουμε και που πρέπει να έχουμε για την καλή στοματική υγιεινή;\nΤα συνηθέστερα λάθη που κάνουμε\n-Πλένουμε τα δόντια μας αμέσως μετά το φαγητό. Οι ειδικοί εξηγούν ότι τα σάγχαρα και τα οξέα που εκκρίνονται μετά το φαγητό, μαλακώνουν το σμάλτο των δοντιών με αποτέλεσμα, όταν βουρτσίζουμε σε αυτή τη φάση, να το καταστρέφουμε. Αντίθετα, καλό είναι να περιμένουμε τουλάχιστον μισή ώρα. Αν, ωστόσο, έχουμε καταναλώσει αυξημένη ζάχαρη ή τροφές με μεγάλη οξύτητα, μπορούμε να ξεπλύνουμε το στόμα μας με νερό για να απομακρύνουμε μέρος από τα υπολείμματα χωρίς να προκαλούμε βλάβη στα δόντια.\nΔεν χρησιμοποιούμε τη σωστή οδοντόβουρτσα\nΔεν είναι όλες οι οδοντόβουρτσες κατάλληλες. Η ποικιλία που υπάρχει διαθέσιμη στην αγορά, σε σχήμα, μέγεθος, σκληρότητα, κάνει την επιλογή δύσκολη. Ωστόσο, πρέπει να είμαστε προσεκτικοί αν θέλουμε να έχουμε το αποτέλεσμα που αξίζουν τα δόντια μας. Αν και μπορούμε εμπειρικά να βρούμε την κατάλληλη οδοντόβουρτσα για μας, η συμβουλή του οδοντριάτρου θα μας γλιτώσει κόπο και έξοδα.\nΔεν αφιερώνουμε τον απαραίτητο χρόνο\nΗ οδηγία είναι πολύ συγκεκριμένη: πλένουμε τα δόντια μας δυο φορές τη μέρα για δυο λεπτά τη φορά. Ο υπερβολικός ζήλος στο πλύσιμο των δοντιών ενδέχεται να έχει τα αντίθετα αποτελέσματα. Το να βουρτσίζουμε τα δόντια πολύ συχνά μες τη μέρα αλλά και με πολύ μεγάλη ένταση και διάρκεια, μπορεί να προκαλέσει φθορές στο πολύτιμο σμάλτο των δοντιών.\nΞεκινάμε το πλύσιμο των δοντιών από το ίδιο πάντα σημείο\nΑυτό έχει ως αποτέλεσμα να ξεκινάμε δυναμικά το βούρτσισμα αφιερώνοντας περισσότερο χρόνο και ένταση σε συγκεκριμένη επιφάνεια των δοντιών μας και μετά να χαλαρώνουμε ή να βουρτσίζουμε το υπόλοιπο μέρος βιαστικά αφήνοντας τα άλλα δόντια ανεπαρκώς καθαρισμένα. Αλλάζουμε λοιπόν φορά και συνήθειες!\nΒουρτσίζουμε μόνο τα δόντια\nΤο να πλένουμε μόνο την οδοντοστοιχία μας δεν αρκεί αφού μέρος των βακτηρίων συγκεντρώνονται και στην γλώσσα. Δεν ξεχνάμε λοιπόν να κάνουμε «λειτουργικό», όπως ονομάζεται, πλύσιμο και στην γλώσσα που σημαίνει ότι δεν απαιτείται οδοντόκρεμα για τον καθαρισμό της.\nΔεν αντικαθιστούμε εγκαίρως την οδοντόβουρτσά μας\nΣυνήθως, οι οδοντόβουρτσες πρέπει να αντικαθίστανται με το πέρας του εξαμήνου. Ωστόσο, οποιαδήποτε ορατή φθορά, είναι σημάδι ότι η οδοντόβουρτσα πρέπει να πάει στο καλάθι των αχρήστων.\nΚάθε φορά που πλένουμε τα δόντια μας, χωρίς να εφαρμόζουμε το οδοντικό νήμα, έχουμε αφήσει μια σοβαρή εκκρεμότητα στο στόμα μας. Χρησιμοποιούμε λοιπόν σταθερά κάθε μέρα το οδοντικό νήμα για την καλή υγεία δοντιών και ούλων.


Το κινητό σου πρόκειται να «μείνει» από μπαταρία; Ιδού πώς μπορείς να κερδίσεις χρόνο - Queen.gr\nΤο κινητό σου πρόκειται να «μείνει» από μπαταρία; Ιδού πώς μπορείς να κερδίσεις χρόνο\n5 κόλπα που πρέπει να γνωρίζεις για αυτές τις δύσκολες στιγμές\nΈτσι όπως έχει γίνει η καθημερινότητά μας, το κόκκινο χρώμα της μπαταρίας του κινητού μας μοιάζει πια με εφιάλτης. Παλαιότερα δεν έφευγες από το σπίτι αν δεν είχες τσεκάρει πως έχεις πάρει μαζί τα κλειδιά σου, ενώ τώρα κοιτάς απαραίτητα να έχεις μαζί σου κινητό και φορτιστή. Μα εννοείται πως μέχρι να επιστρέψεις θα έχεις «μείνει» από μπαταρία.\nΚαι επειδή έχει χρειαστεί πολλές φορές να πεις την ατάκα: «Σόρυ, δεν είχα μπαταρία στο κινητό», δες πώς μπορείς να σώσεις τέτοιου είδους καταστάσεις.\n1.Απενεργοποίησε όχι μόνο το 3G/4G, αλλά και το Wi-fi. Όταν είναι ανοιχτό το ασύρματο δίκτυο στο κινητό σου, εκείνο αναζητά συνεχώς κάποιο δίκτυο για να συνδεθεί –είτε υπάρχει, είτε όχι- καταναλώνοντας έτσι πιο γρήγορα την μπαταρία του κινητού.\n2. Χαμήλωσε τη φωτεινότητα της οθόνης. Εντάξει, μην τη φτάσεις στο επίπεδο που δε βλέπεις καλά καλά τι γράφει το μήνυμα, αλλά δε χρειάζεται να είναι και στο 90%.\n3. Βγάλε τη δόνηση. Καλύτερα, λοιπόν, να δυναμώσεις την ένταση του ήχου σου παρά να το αφήνεις να δονείται κάθε φορά που σου έρχεται κάποια ειδοποίηση.\n4.Background app fresh: Αν έχεις iphone, τότε «κλείσε» αμέσως αυτή τη λειτουργία.\n5. Μείωσε τις ειδοποιήσεις των social media: Δε χρειάζεται, για παράδειγμα, να δέχεσαι ειδοποιήσεις για κάθε σχόλιο ή like που σου κάνουν στο Instagram. Μπορείς να τα δεις μαζεμένα όταν μπεις μέσα στην εφαρμογή. Άσε που είναι πιο wow να δεις κατευθείαν 20 likes από το να σου εμφανίζεται ένα ένα στην οθόνη σου. Δίκιο δεν έχω; Το ίδιο μπορείς να κάνεις και με το facebook.


Η startup που «βρίσκει σπίτι» σε στελέχη εταιρειών και πρεσβειών | Επιχειρήσεις | Η ΚΑΘΗΜΕΡΙΝΗ\nO Αλέξανδρος Χατζηελευθερίου, γενικός διευθυντής και μέλος της ιδρυτικής ομάδας της blueground.\nΠερισσότερα από 400 ακίνητα διαχειρίζεται πλέον η νεοφυής ελληνική εταιρεία blueground, η οποία δραστηριοποιείται στον χώρο της φιλοξενίας στην Αθήνα, στη Κωνσταντινούπολη και στο Ντουμπάι.\nΣύμφωνα με τον συνιδρυτή και διευθύνοντα σύμβουλο της blueground Αλέξανδρο Χατζηελευθερίου, η εταιρεία εξασφάλισε, για την επέκτασή της σε νέες αγορές και για περαιτέρω ανάπτυξη τεχνολογίας, πρόσθετη χρηματοδότηση ύψους 5,5 εκατ. ευρώ από το ευρωπαϊκό fund VentureFriends, από το αμερικανικό fund Endeavor Catalyst και από ομάδα ιδιωτών επενδυτών. Από το 2013, οπότε ιδρύθηκε η εταιρεία, έχει χρηματοδοτηθεί συνολικά με πάνω από 6,9 εκατ. ευρώ, ποσό που την κατατάσσει ανάμεσα στις ελληνικές νεοφυείς εταιρείες με την υψηλότερη άντληση κεφαλαίων. Ο τζίρος της εταιρείας, με βάση τα μέχρι στιγμής στοιχεία, αναμένεται να φθάσει φέτος σε 5,5 εκατ. ευρώ, ενώ τον τελευταίο χρόνο τριπλασιάστηκε.\nΗ blueground μισθώνει υφιστάμενες κατοικίες παρέχοντας στους ιδιοκτήτες σταθερό μηνιαίο εισόδημα και συμβόλαια διαρκείας έως και 3 ετών. Στη συνέχεια, αφού επιπλώνει, εξοπλίζει και σε αρκετές περιπτώσεις αναβαθμίζει τα ακίνητα, προχωρεί τις διαδικασίες υπομίσθωσής τους, κυρίως σε στελέχη εταιρειών, πρεσβειών και άλλων οργανισμών που επισκέπτονται τη χώρα μας για μικρό ή μεγάλο χρονικό διάστημα διαμονής. Η μέση διάρκεια διαμονής των επισκεπτών στα ακίνητα που διαχειρίζεται η εταιρεία φθάνει τους 8 μήνες, ενώ η πληρότητά τους κυμαίνεται μεταξύ 92% και 95%. Η υψηλή πληρότητα επιτυγχάνεται λόγω της μεγάλης διάρκειας διαμονής των ενοικιαστών αλλά και λόγω του προγραμματισμού που γίνεται με την εξασφάλιση προκρατήσεων. Η τεχνολογία έχει τον κεντρικό ρόλο σε όλες τις διαδικασίες που ακολουθούνται από την online κράτηση μέχρι την παροχή πρόσθετων υπηρεσιών εφόσον ζητούνται από τους επισκέπτες.\nΗ blueground προσφέρει και επιλογές για διαμονή μικρής διάρκειας στην Αττική αλλά και σε διάφορα ελληνικά νησιά. Ωστόσο, έχει θέσει ως προτεραιότητα να εστιάσει στις υπομισθώσεις ακινήτων για μεσαίο ή μεγάλο χρονικό διάστημα διαμονής. Η χρονική διάρκεια των εν λόγω υπομισθώσεων είθισται να κυμαίνεται μεταξύ ενός μηνός και 3 ετών. Το κόστος του μηνιαίου μισθώματος για τους επισκέπτες, ανάλογα με το μέγεθος και τη θέση του ακινήτου, συνήθως κυμαίνεται από 800 έως 3.000 ευρώ. Παράλληλα και ανάλογα με την περίπτωση, παρέχεται η δυνατότητα εντός του κόστους του ενοικίου να καλύπτεται από την εταιρεία ένα συμφωνημένο όριο κάλυψης εξόδων από λογαριασμούς κοινής ωφελείας. Από το χαρτοφυλάκιο των περίπου 400 ακινήτων, τα 280 μισθώνονται στην Ελλάδα και τα άλλα σε Κωνσταντινούπολη και Ντουμπάι. Συνολικά η εταιρεία διαθέτει 60 υπαλλήλους, εκ των οποίων οι 40 εργάζονται στην Ελλάδα.\nΤο Πεκίνο θα δυσκολευτεί να επιβάλει ισάξια αντίποινα στους νέους δασμούς ύψους 10% που ανακοίνωσε η κυβέρνηση Τραμπ στις εισαγωγές κινεζικών προϊόντων αξίας 200 δισ. δολαρίων. Οι εισαγωγές προϊόντων από τις ΗΠΑ στην Κίνα είναι λιγότερες από 200 δισ. δολάρια και έτσι το Πεκίνο θα πρέπει να επινοήσει άλλους τρόπους για εμπορικά αντίποινα.


CYNICAL: Ιρλανδία: Από Κέλτικη Τίγρις, βρεγμένη γάτα\nΑναρτήθηκε από cynical στις 7:53 μ.μ.\nΟι Οικονομίες των χωρών που στηρί-\nζονται στον τριτογενή τομέα-Τράπεζες, Υπηρεσίες-Ιρλανδία, Ελλάδα πλήττονται περισσότερο απ΄την κρίση.\nΟμως μπήκαμε σε εποχή με δραματικές αλλαγές που δεν μπορούμε να προβλέψουμε.\nΣε λίγο θα καταρεύσει ο Νότος της Ευρώπης.\nΤο κλειδί της λύσης βρίσκεται στις Τράπεζες και στον ρόλο που πρέπει να παίξουν.\nΗ ανθρώπινη συνείδηση έπεται των γεγονότων και γι΄αυτό μην είμαστε ανυπόμονοι.\nΗ Διαλεκτική όλα τα αναποδογυρίζει.\nΚαι οι έσχατοι γίνονται πρώτοι.\nΣτο τέλος γι΄αυτό είναι ωραία η ζωή!\nΚάτι λέγαμε για Εξκάλιμπερ μια-δυό αναρτήσεις πίσω...\n27 Σεπτεμβρίου 2010 - 8:17 π.μ.\nΝα αναφέρω μερικά πράγματα για την Ιρλανδία μέσα απο την οπτική της εταιρείας όπου δούλευα μέχρι πρόσφατα ?\nΗ εν λόγω εταιρεία, Αμερικάνικη πολυεθνική στον τομέα των υπηρεσιών, έχει δεκάδες χιλιάδες εργαζόμενους και αρκετά δις EUR τζίρο στις χώρες της ΕΕ.\nΕκμεταλλεύτηκε για χρόνια, όπως πολλές πολυεθνικές, το ευνοϊκό φορολογικό καθεστώς της Ιρλανδίας συγκεντρώνοντας εκεί τζίρυς και κέρδη απο όλες τις χώρες ΕΕ. Η ΕΕ προβλέπει ειδικό καθεστώς για κάποιες πολυεθνικές και τους δίνει τη δυνατότητα να το κάνουν αυτό.\nΕκμεταλλεύτηκε επίσης την ευνοϊκή για τις εταιρείες εργατική νομοθεσία (εξευτελιστικές αποζημιώσεις απόλυσης, ανύπαρκτα εργασιακά δικαιώματα), αλλά και την Αγγλική γλώσσα, και έστησε στο Δουβλίνο τεράστια service centers, δυσανάλογα για το μέγεθος της χώρας που εξυπηρετούσαν άλλες χώρες. Εργαζόμενοι (ακόμη και απο την Ελλάδα) πήγαν στην Ιρλανδία. Οι τιμές των κατοικιών ανέβαιναν επι χρόνια. Όποιος πήρε σπίτι στα τέλη της δεκαετίας του '90 στο Δουβλίνο έβγαζε πιο πολλά λεφτά απο την ανατίμηση του σπιτιού του παρά απο τη δουλειά του για χρόνια.\nΌταν τα κόστη ανέβηκαν, τα μεγάλα service centers μεταφέρθηκαν σε Ρουμανία (εντος ΕΕ) και Αίγυπτο, Κίνα, κλπ. Αυτό για την εταιρεία μας έγινε προ 3 - 4 ετών. Παράλληλα οι τιμές των σπιτών άρχισαν να πέφτουν.\nΟ συνάδελφος Donal, κάτοικος Δουβλίνου, χώρισε προ 4ετίας με τη γυναίκα του και στη μοιρασιά του κοινού τους σπιτιού προτίμησε να πάρει μετρητά. Εκείνη κράτησε το σπίτι. Σήμερα ο Donal μπορεί να αγοράσει με εκείνα τα λεφτά καινούριο σπίτι, αλλά περιμένει να πέσουν οι τιμές κι άλλο...\nΑν η οικονομία προορίζεται να υπηρετεί την κοινωνία, τότε πρέπει να στρέφεται σε παραγωγή που σκοπό έχει να καλύχει τις ανάγκες της κοινωνίας. Η όποια "ανάπτυξη" βασίζεται σε έναν μειοδοτικό διαγωνισμό κόστους για τις πολυεθνικές έχει ημερομηνία λήξης.\nΤα "χρυσά χρόνια της ανάπτυξης" είναι ότι πρέπει για αρπαχτές, αλλά με σιγουριά διαλύουν οικονομία και κοινωνία ταχύτατα.\n27 Σεπτεμβρίου 2010 - 11:46 π.μ.\nΑυτό που με προβληματίζει πάρα πολύ είναι ότι οι ιθύνοντες έχουν μπερδέψει τις αγορές με τους ανθρώπους. Οι απλοί εργαζόμενοι που χωρίζουν ή καταστρέφονται και μένουν στον δρόμο δεν είναι ούτε επενδυτές που πήραν τα ρίσκα τους ούτε κερδοσκόποι που με την άνοδο θα ρεφάρουν.\nΣε αυτές τις διακυμάνσεις τις πραγματικής οικονομίας εκατομμύρια άνθρωποι θα τσακιστούν κοινωνικά, ψυχολογικά, βιολογικά και γι' αυτούς η άνοδος της οικονομικής δραστηριότητας, ακόμη και αν κάποτε έρθει, θα είναι άσκοπη.\nΑυτόν τον διαχωρισμό δυσκολεύονται να τον κάνουν οι ιθύνοντες. Έχουν παραισθήσεις ταυτίζοντας οικονομία με αγορά.\nΒλέποντας τις παρατηρήσεις του ΝΡ και το θέμα, αναρωτιέμαι πόσο εύκολο ήταν να εκφράσεις παρόμοιες απόψεις για τη φούσκα του «Ιρλανδικού θαύματος» την εποχή της δόξας του.\nΤο είχα αποτολμήσει σε ένα σοβαρό άρθρο μου, μετά από μια πολυήμερη αποστολή στη Ιρλανδία με σκοπό να γνωρίσω και να βεβαιωθώ από κοντά για το «θαύμα»!\nΔέχθηκα πολλές κριτικές για το άρθρο μερικές των οποίων αναφέρονταν στον «μαρξιστικό δογματισμό» μου που δεν μπορούσε να δει άλλη καπιταλιστική πραγματικότητα από αυτή του… Μαρξ! Φυσικά απαξίωσαν να το προσέξουν!\nΜέσα στη λάβρα του ιρλανδικού θαύματος εγώ έβλεπα φούσκα!!!\nΗ μείωση του συντελεστή φορολόγησης των επιχειρήσεων στο χαμηλότερο επίπεδο της Ε.Ε. (10% - 12,5%), άσκησε αθέμιτο φορολογικό ανταγωνισμό σε άλλες χώρες ως προς την προσέλκυση ξένων επενδύσεων.\nΔεν δημιούργησε δηλαδή, νέο κεφάλαιο με εργασία, αλλά αφαίρεσε κεφάλαιο από τους άλλους.\nΗ μείωση των μισθών, στην πράξη επαύξησε τα αφορολόγητα κέρδη των επιχειρήσεων και μετέφερε πλούτο από την εργασία στο κεφάλαιο ανατρέποντας την κατανομή του.\nΟι επενδύσεις στην κατάρτιση και στις υποδομές για λογαριασμό του ξένου κεφαλαίου , πληρώθηκαν μέσα στη κρίση με βαριά φορολογία από τον ίδιο τον πληθυσμό. Η τεράστια φτώχεια που απλώθηκε στην χώρα και η οποία διατηρείται ακόμη πολύ υψηλά ( 30% πριν τις προνοιακές βοήθειες) είναι ενδεικτική της αποστράγγισης των εισοδημάτων του πληθυσμού.\n28 Σεπτεμβρίου 2010 - 1:33 π.μ.\nΟι πρακτικές της Ιρλανδίας (φθηνό, εξειδικευμένο εργατικό δυναμικό και χαμηλή φορολογία) έχουν ακολουθηθεί παλιότερα από τη Γερμανία, την Ιαπωνία, την Ταϊβάν, την Ν. Κορέα, την Μαλαισία κ.α.\nΤώρα αρχίζουν και ακολουθούνται από την Κίνα, την Ρωσία και χώρες της Ανατολικής Ευρώπης.\nΕίναι βέβαιο ότι αργά ή γρήγορα, το ξένο κεφάλαιο θα αρχίσει να φεύγει από την Ιρλανδία αφού αποκόμισε όσα κέρδη μπορούσε.\nΣυνεπώς, το “θαύμα” στηρίζεται σε πήλινα πόδια, γιατί είχε “φερτή” ανάπτυξη και προσωρινό χαρακτήρα.\nΟι Ιρλανδοί με την χαμηλή φορολογία εισήγαγαν εργασία ενώ εξήγαγαν κέρδη για τις πολυεθνικές και ανεργία προς τις άλλες ανταγωνίστριες χώρες. Έκαναν περίπου ό,τι της έκαναν οι ανταγωνιστές της στη δεκαετία του ’80 με αποτέλεσμα να τη βυθίσουν στη κρίση και αναμένει να της το ξανακάνουν οι νέες ανερχόμενες οικονομίες, ιδίως της Κίνας. Στο τέλος, κινδυνεύει να ξαναπέσει σε κρίση με τη διαφορά ότι θα έχει δουλέψει πολύ για να πλουτίσουν άλλοι.\nΘεωρητικά ο μέσος μισθός των Ιρλανδών είναι στο 115% του μέσου όρου της ΕΕ! Θεωρητικά, ακόμα, οι ιρλανδοί έχουν το τρίτο υψηλότερο κατά κεφαλή ΑΕΠ στην ΕΕ!\nΠρακτικά έχει την υψηλότερη φτώχεια της ΕΕ. Τίποτα δεν θυμίζει ευημερούντες εργαζόμενους και εύρωστες μικρομεσαίες επιχειρήσεις στους δρόμους της πρωτεύουσας.\nΗ αρχική παρατήρηση ότι με τις πολιτικές της Ιρλανδίας παράγεται μεν πλούτος αλλά αυτός φεύγει έξω για λογαριασμό των πολυεθνικών, αφήνοντας φτωχούς τους παραγωγούς του πλούτου, φαίνεται να είναι σωστός. Έχουμε ευημερούντες δείκτες και πένητα λαό.


Επισκευή Samsung Galaxy A51 - ired.gr\nΈλεγχος λειτουργίας Samsung Galaxy A51\nΆμεση επισκευή Samsung Galaxy Α51\nΓια οποιαδήποτε επισκευή του αγαπημένου σας Samsung Galaxy A51 επισκεφθείτε το κατάστημα ired που σας εξυπηρετεί! Οι εξειδικευμένοι τεχνικοί μας είναι πάντα στην διάθεση σας για να απαντήσουν σε οποιοδήποτε ερώτημα και να επισκευάσουν οποιαδήποτε βλάβη αντιμετωπίζεται.\nΤο Samsung Galaxy A51 είναι μια εντυπωσιακή και ποιοτική συσκευή η οποία παράλληλα διαθέτει και εκπληκτικά τεχνικά χαρακτηριστικά τελευταίας τεχνολογίας, διατηρώντας παράλληλα χαμηλή και προσιτή τιμή! Η εντυπωσιακή του οθόνη 6,5 ιντσών Super AMOLED FHD, Infinity-Ο προσφέρει οπτική συμμετρία και σας δίνει την δυνατότητα να παίξετε να παρακολουθήσετε, να περιηγηθείτε και να εκτελέσετε ταυτόχρονα πολλαπλές εργασίες χωρίς περιορισμούς. Ο συνδυασμός όλων των χαρακτηριστικών του προσφέρει μία καθηλωτική εμπειρία χρήσης και προβολής.\nΣτο ired χρησιμοποιούμε αποκλειστικά αυθεντικά ανταλλακτικά, για οποιαδήποτε επισκευή του Samsung Galaxy A51 σας. Για οποιαδήποτε αντικατάσταση ανταλλακτικού στην συσκευή σας χρησιμοποιούμε αυθεντικά ανταλλακτικά έτσι ώστε να εξασφαλίζεται η αποδοτικότητα και η συμβατότητα τους με την συσκευή σας.